Načelnik Sead Džafić razgovarao sa predstavnicima Ambasade Švicarske u BiH – Radio Feral\nNačelnik Sead Džafić razgovarao sa predstavnicima Ambasade Švicarske u BiH\n15/08/2018 15/08/2018 Mirsad Zulic\t0 Comments\nOpćinski načelnik Sead Džafić danas je primio u radnu posjetu delegaciju Ambasade Švicarske u Bosni i Hercegovini.\nTema razgovora bila je provedba MEG projekta (Projekat općinskog okolišnog i ekonomskog upravljanja) koji se implementira na području naše općine, ali se razgovaralo i o zakonima koji su prepreka za brži lokalni razvoj.\nOpćinski načelnik Sead Džafić prisutne je upoznao sa potencijalnima koje ima naša općina, sa brojem stanovnika, pomacima koji su napravljeni u protekle dvije godine kada je u pitanju razvoj naše lokalne zajednice, kao i o projektima čija implementacija se očekuje.\nNačelnik Sead Džafić je kazao da je velika prepreka bržem razvoju lokalnih zajednica velika administracija na kantonalnim ili federalnim nivoima ali i Zakon o javnim nabavkama koji usporava određene projekte i investicije.\nNačelnik je kazao da je Kalesija mnogo dobila provedbom MEG projekta te da su zahvaljujući učešću u istom napravljene velike promjene i olakšice za građane Kalesije. Zahvaljujući ovom projektu naša općina je od Ambasade Švicarske dobila grantovska sredstva.\nPrema riječima predstavnika Ambasade Švicarske u BiH, Kalesija je općina koja se ima čime pohvaliti i gdje se vide pomaci posebno kada je u pitaju MEG projekat gdje je jasno vidljivo da se u protekle dvije godine dosta napravilo kada je u pitanju saradnja sa građanima, olakšice za privredu i za građane.\nSastanku su prisustvovali Patrick Egli zamjenik direktora zasaradnju Ambasade Švicarske u BiH, Srećko Bajić oficir za vezu Ambasade Švicarske, Almir Tanović viši programski službenik, Servan Peca novinar „Le Temps“ magazina iz Švicarske kao i Goran Štefatić MEG projektni menadžer, Siniša Ubiparipović i Alen Robović.\nPomenuta delegacija je razgovarala i sa Abdulahom Gutićem šefom u Službi za privredu i Budžet kao i sa Nijazom Hamidovićem savjetnikom za ekonomski razvoj kao i sa Sabahudinom Sakićem direktorom JP “Vodovod i kanalizacija” koji su također uključeni u MEG projekat.\n← Hoće li se zbog ovoga konačno ukinuti pomicanje sata dva puta godišnje?\nIslamska zajednica objavila u koliko će se klanjati Bajram-namaz →\nBKC Kalesija: Javni poziv za izbor kandidata za članove Gradskog hora\n25/03/2021 25/03/2021 Mirza Musanovic\t0


Poznata glavna nagrada u nagradnoj igri „Uzmi račun i pobedi“ – Ozon Media\nOčekuje se da prvo izvlačenje dobitnika bude već u martu.\nU nagradnoj igri „Uzmi račun i pobedi“ ukupno će biti podeljeno 11 stanova, a jedan od njih je u naselju Beograd na vodi.\nU lutriji koju organizuje Vlada Srbije glavna nagrada je stan u naselju Beograd na vodi površine 70 kvadrata. Pored tog luksuznog zdanja, učesnike nagradne igre očekuje još 10 stanova, od kojih je osam u Beogradu, a dva u Novom Sadu. Među njima su dva trosobna stana nešto veća od 70 kvadrata u beogradskom naselju „Ivan Ribar“, zatim tri dvosobna stana od 55 kvadrata u naselju „Zemunske kapije“ kao i još tri dvosobna stana od 52 kvadrata na Čukaričkoj padini. Takođe će biti dodeljena i dva dupleksa u Novom Sadu. Stanovi su u potkrovlju i površine 115 i 116 kvadrata.\nNagradni fond je ove godine duplo veći, a među najvrednijim nagradama, pored stanova, jeste i 100 putničkih vozila „fijat 500L pop star“ pastelnocrvene boje. Uz stanove i automobile učesnici nagradne igre imaju šansu da osvoje i brojne vaučere za kupovinu nameštaja, bele tehnike, prehrambenih i drugih proizvoda…\nTako će biti podeljeno 10 vaučera za kupovinu nameštaja u objektima „Forma ideale“ pojedinačne vrednosti od 120.000 dinara, isto toliko vaučera za radnje „Gorenje“, iste vrednosti, zatim 20 vaučera od 60.000 dinara za kupovinu u objektima „Tehnomanije“, „Gomeksa“ i DIS-a.\nPredstavljen sistem za elektronsko angažovanje sezonskih radnika – Prijavljivanje bez papira i samo uz JMBG\n18.01.2019. Ozon 0\nDanas je Krstovdan: Evo šta valja uraditi\nBroj poseta: 39678275


Uvođenje dugoočekivane elektronske platforme eAgrar – AGRO VESTI\nHomeMEHANIZACIJAUvođenje dugoočekivane elektronske platforme eAgrar\n30. новембра 2021. agrovesti MEHANIZACIJA, OSTALO, PODSTICAJI 0\nUsvajanjem izmena i dopuna zakona o poljoprivredi i ruralnom razvoju koje je Narodna skupština usvojila, predviđeno je uvođenje dugoočekivane elektronske platforme eAgrar, saopštio je NALED. Ovo inovativno softversko rešenje omogućiće od 1. jula 2022. da se više od 400.000 gazdinstava registruje onlajn, što će, prema istraživanju NALED-a, skratiti dosadašnju proceduru čak četiri puta, dok će troškovi prijave biti smanjeni za 80 odsto.\nNa razvoju eAgrara zajedno rade Ministarstvo poljoprivrede i NALED, a cela slika biće zaokružena 1. januara 2023. kada će poljoprivrednici moći onlajn, u nekoliko klikova, da se prijave za državne subvencije i premije. Uvođenje digitalnog registra se nalazi na listi prioriteta Uprave za agrarna plaćanja, kao organa koji vodi registar.\nU Nezavisnoj asocijaciji poljoprivrednika Srbije podsećaju na to da su kao udruženje imali zahteve ka Ministarstvu poljoprivrede da se uradi elektronska aplikacija, napravi idejno digitalno rešenje koje bi poljoprivrednicima olakšalo podnošenje zahteva i pravilo uštede u vremenu.\n„Mi smo imali sugestije i primedbe, na to zašto se dugo čeka u redovima kod Uprava za trezor i tražili smo da se to reši na adekvatan način .To je rešeno i nadamo se da će to i funkcinosati kako treba da neće biti gužvi ,da će poljoprivrednici ,moći elektronski da konkurišu za subvencije i ostalo“, rekao je Jovica Jakšić iz Nezavisne asocijacije poljoprivrednika Srbije.\nDosadašnja praksa registracije nalagala je poljoprivrednicima da dostave više od 90 podataka u 10 različitih dokumenata, od čega je 70 odsto informacija bilo suvišno, poput dokaza o vlasništvu zemljišta ili nad životinjama, jer već postoje u bazama različitih državnih organa. Osim što je bilo neophodno da za ovaj postupak izdvoje gotovo pet sati, poljoprivrednici su svaki put morali da plate i takse za razne izvode i potvrde, što ih je godišnje ukupno koštalo oko dva miliona evra. Zato pozdravljamo odluku Vlade da se ovaj postupak skrati, a podaci iz preko 20 javnih registara uvežu i učine dostupnim i vidljivim na jednom mestu svima, kaže izvršna direktorka NALED-a Violeta Jovanović.\nPetar Ristić poljoprivrednik iz Neradina kaže da još nije upoznat sa platformom eAagrar i dodaje da bi poljoprivrednicima za početak trebalo pojasniti kako sistem funkcioniše.\n„Nismo upućeni u to. Trebalo bi da Poljoprivedne stručne službe pomažu ili da se otvore ili neke Agencije koje bi to radile. Ima dosta starijih poljoprivrednika koji nisu sposobni to raditi. Očekujem uštede u vremenu jer mi kada počne proizvodnja, mi nemamo vremena da stojimo u redovima i da sakupljamo papire“, napomenuo je Ristić.\nKako bi obezbedili da poljoprivrednici budu edukovani o načinu upotrebe nove platforme, NALED u saradnji sa Evropskom bankom za obnovu i razvoj (EBRD) sprovodi projekat putem kojeg će se vršiti obuka korisnika, direktne mentoring posete, kao i promotivne kampanje u cilju blagovremenog informisanja svih relevantnih aktera.\nProjekat EBRD takođe podrazumeva stručnu i tehničku podršku u izmeni neophodnog pravnog okvira, u razvoju softverskog rešenja i jačanju kapaciteta Uprave za agrarna plaćanja, kako bi se sistem bez problema implementirao u praksi.\nNa isplatu subvencija dosad se čekalo i duže od šest meseci, jer su se sva dokumenta obrađivala i pregledala ručno, te su greške službenika bile česte.\nZahvaljujući novom sistemu, koji će sada automatski povlačiti informacije iz umreženih nacionalnih registara, poljoprivrednici će putem svojih onlajn profila popunjavati samo one podatke koji se ne nalaze u drugim evidencijama i to samo jednom.\nNijedan dokaz više neće morati da dostavljaju na papiru, a rešenja o dobijenim subvencijama stizaće im putem elektronske pošte.\nE-Agrar će tako postati pouzdan izvor podataka o pojedinačnim poljoprivrednicima, zadrugama, visini subvencija, kreditnoj istoriji i osiguraće veću transparentnost podataka, registrovanih korisnika i dodeljenih podsticaja.\nOvaj softver će imati značaj i za proces prilagođavanja pravilima Evropske unije, jer predstavlja prvi korak ka uspostavljanju sistema za odobravanje podsticaja iz evropskih poljoprivrednih fondova.\nResorno ministarstvo mislilo je i na one manje vešte u korišćenju novih tehnologija, pa će poljoprivrednici dobiti i direktnu podršku u popunjavanju zahteva u svojim opštinama, naveo je NALED.\nOvaj sadržaj je deo medijskog projekta koji je podržao Grad Novi Sad. Stavovi izneti u podržanom medijskom projektu nužno ne izražavaju stavove organa koji je dodelio sredstva.\nUskoro izvoz i plasman pšenice, kukuruza i jabuka na tržište Indonezije


Драган Мектић је постао опасност за Српску и Србију - Нови Стандард\nDragan Mektić je postao opasnost za Srpsku i Srbiju\nAleksandar Pavić 12.02.2018. 10:55 16.12.2019.\nSvejedno da li sve radi svesno ili je samo ,,korisni idiot“, Mektić igra u korist onih koji bi da unitarizuju BiH i Srbima prikače etiketu genocidnog naroda\nUprošćeno rečeno, izraz „korisni idiot“ ili „korisna budala“ označava ličnost koja je u službi tuđih ciljeva ili interesa koje ne shvata ili tek delimično shvata.\nCilj najljućih zagovornika suverene BiH je njena centralizacija, kroz konačnu reviziju Dejtonskog sporazuma koja bi podrazumevala razvlašćivanje entiteta u korist centralne vlasti, i razvlašćivanje dva naroda u BiH – srpskog i hrvatskog – u korist trećeg, muslimanskog (u sadašnjoj inkarnaciji „bošnjačkog“), koji bi majorizacijom stekao dominantan položaj u državi i vođenju državne politike.\nDa bi se razvlastili entiteti, potrebno je ne samo neustavno i protivpravno menjanje Dejtonskog mirovnog sporazuma, već i demonizacija druga dva naroda koja stoje na putu apsolutne prevlasti već pomenutog trećeg i najbrojnijeg.\nŠto se tiče srpskog naroda, njegova demonizacija se vrši na tri osnovna načina: neprestanim – inače potpuno lažnim – optužbama za „agresiju“ i započinjanje rata u SFRJ i BiH; optužbama za odgovornost za (nepostojeći) „genocid“ u Srebrenici – ali i ne samo Srebrenici, već celoj BiH; i optužbama da se preko srpskog naroda širi „maligni uticaj“ Rusije na Balkanu, a pogotovo na prostoru bivše SFRJ.\nZnamo da se u većini timskih sportova na kraju sezone dodeljuju nagrade za „najkorisnijeg igrača“. Dragan Mektić, šef (inače nedejtonskog) ministarstva za bezbednost BiH je u relativno kratkom vremenskom periodu uspeo da „štiklira“ sve tri gore navedene kategorije, i tako izbije u sam vrh liste kandidata za najkorisnijeg idiota za stvar unitarne, nedejtonske i, zašto ne reći, antisrpske BiH.\nRUSKA PARAVOJNA FORMACIJA\nPrvo je u januaru ove godine Mektić poslužio kao korisni idiot u iskonstruisanoj aferi oko organizacije „Srbska čast“ i njihovog nepostojećeg učestvovanja u svečanom defileu povodom obeležavanja Dana Republike Srpske 9. januara u Banjaluci.\nDva uticajna medija sa engleskog govornog područja, američki Vašington post i britanski Gardijan su tim povodom lansirala priču o „ruskim obučenim plaćenicima“ koji su navodno formirali „paravojnu formaciju“ radi podrške „srpskom separatističkom lideru“ u BiH, odnosno Miloradu Dodiku.\nNjihov izvor je bio članak na sarajevskom portalu Žurnal, pod sugestivnim naslovom: „Uz pomoć ruskih i srbijanskih specijalaca: Milorad Dodik formira paravojne jedinice u Republici Srpskoj!“ Legitimitet toj tvrdnji dao je upravo Mektić, koji je za Klix.ba potvrdio da „udruženje ‘Srbska čast’ radi na formiranju paravojne formacije u Republici Srpskoj“, što je takođe preneo i Gardijan.\nTo Mektiću očigledno nije bilo dovoljno, pa je na konferenciji za medije samo koji dan kasnije ne samo ponovio optužbe, već ih i „ojačao“ tvrdnjom da su pripadnici „Srbske časti“ ne samo paravojne formacije već i „eskadroni smrti“, uz to nekoliko puta ponovivši da ga sve to „podseća na 1991… kada su formirane razne paravojne formacije u BiH“.\nDrugim rečima, eto, neki zli Srbi opet spremaju „agresiju“ na jadnu i čistu BiH, i to ovog puta uz „rusku pomoć“ – jer, prema gore navedenim optužbama Žurnala, ne samo da „ruski specijalci“ pomažu formiranju nekakve „paravojne jedinice“, već se njihova obuka vrši upravo u „ruskom humanitarnom centru u Nišu“.\nKrajem januara je, gostujući na RTRS-u, Mektić, za svaki slučaj, pridodao novu optužbu u tom pravcu, tvrdeći da je određeni broj dece iz Republike Srpske – naravno, zajedno sa decom iz Srbije – boravio na vojnoj obuci u Rusiji“, što nije moglo a da ne upali nove crvene lampice u Vašingtonu, Londonu, Briselu i Berlinu.\nTako se, uz ocrnjivanje Republike Srpske, Mektić pridružio i izuzetno opasnoj globalnoj kampanji raspirivanja antiruske histerije, koja danas predstavlja možda najveću pretnju za evropski mir, stabilnost i saradnju.\nSREBRENIČKI „HOLOKAUST“ I KATARZA\nKonačno (bar za sad), Mektić je u intervjuu objavljenom 10. februara za zatrebački Večernji list prvo povukao paralelu između Srebrenice i Holokausta, a zatim izjavio da, s tim u vezi, Srbi moraju da prođu „katarzu“. Njegove potonje nemušte demantije je, uz pomoć tonskog zapisa, sa lakoćom pobio novinar koji ga je intervjuisao.\nOvo poslednje je, razume se, najveći Mektićev faul. Poistovetiti narod – koji je ne samo bio žrtva istinskog genocida, već i četiri puta u prošlom veku žrtva nemačke agresije (Prvi i Drugi svetski rat, 1991. i jednostrano priznanje secesije Slovenije i Hrvatske, i 1999. i učestvovanje u NATO agresiji na SRJ i širenje laži o „genocidu nad kosovskim Albancima“ od strane srpskih snaga) – sa tim istim agresorom je jednostavno neoprostivo.\nIli Mektić sebe možda smatra većim autoritetom za to pitanje od direktora centra „Simon Vizental“ Efraima Zurofa, koji je jasno rekao da je svako poređenje Srebrenice sa Holokaustom „apsurdno“, da je „strašno praviti takva poređenja“ i da „ono što se tamo (u Srebrenici) desilo nije opis ili definicija genocida“, već „da je odluka da se to nazove genocidom doneta iz političkih razloga“.\nU svakom slučaju, Mektić je, u najboljem slučaju, korisni idiot za istinski agresivnu i ratobornu ideju o unitarizovanoj BiH pod bosansko-muslimanskom dominacijom. A u najgorem slučaju – on sve to radi svesno, ili iz ubeđenja ili zato što je nečim ucenjen.\nU oba slučaja, on predstavlja opasnost za Srbe sa obe strane Drine, jer ih, kao nominalni Srbin, bukvalno kleveće na način na koji to rade njihovi najljući neprijatelji.\nMoglo bi se, za kraj, reći da je, s obzirom da je izborna godina, Mektić izuzetno opasan ne samo za Srpsku i Srbe već i za svoj SDS, koji se, uzgred, nije odmah ogradio od njega, a morao je, ako se ne slaže s njegovim skandaloznim istupom. Jer, pitanje koje će neminovno biti tema predizborne kampanje je – da li to SDS, ako kojim slučajem osvoji vlast, planira da, po Mektićevoj matrici, prizna nepostojeći genocid u Srebrenici, nametne trajnu hipoteku „genocidnosti“ Republici Srpskoj, neutralizuje Srbiju kao novog/starog „agresora“ (ovog puta uz navodnu pomoć „maligne“ Rusije) i na taj način izdejstvuje konačno utapanje Srpske u unitarizovanu BiH?\nU tom slučaju, Mektić bi se možda i dalje mogao smatrati korisnim idiotom – ali stranka kojoj pripada svakako ne bi. Ona bi bila svesni protagonista uništenja srpske državnosti zapadno od, a možda čak i sa obe strane Drine.\nPolitikaAleksandar PavićgenocidDemonizacijaMektićRepublika SrpskaSDSSrbiSrebrenica


Turistička agencija je bankrotirala – šta sada? | Kamatica\nPočetna > istrazivanja > Turistička agencija je bankrotirala – šta sada?\nTuristička agencija je bankrotirala – šta sada?\nTekst objavljen: 26.05.2018 13:00\nMeđutim, praksa je pokazala da cela ta procedura traje veoma dugo, a neka suđenja nisu završena ni posle jedne decenije.\nYUTA garancija putavanja je „domaći proizvod“ koji je dobio evropske nagrade kao jedan od najboljih sistema za zaštitu putnika od problema na putovanjima. Sistem je zaštićen i uskoro bi kao franšiza trebao da se proda i Albaniji, Bosni, Crnoj Gori, Makedoniji... Sve ove zemlje, baš kao i mi imaju problem sa bankrotom turističkih agencija i putnicima koji su posle toga najčešće prepušteni sami sebi.\nU Nacionalnoj asocijaciji turističkih agencija (YUTA) kažu da su oni uveli novi pravilnik kako bi se ovakve situacije izbegle, a turisti zaštitili. U saradnji sa dve osiguravajuće kuće YUTA kontroliše kompletnu realizaciju putovanja kroz svoj sistem „YUTA garancija putovanja“. U ovom sistemu se trenutno nalazi 260 turističkih agencija u Srbiji, i sve su ispunile visoke kriterijume pre nego što su primljene.\n„Ovo smo napravili pre svega zbog putnika i ako se desi neki problem ili agencija koja je u našem sistemu bankrotira sve troškove preuzimamo na sebe. To znači da putnik svoj novac dobija nazad za najduže 15 dana, a ukoliko je već na putovanju obezbeđujemo mu besplatan smeštaj i povratak. Svi koji smatraju da su oštećeni treba prvo nama da se jave, a kada se vrate kući elektronski dostavljaju sva dokumenta koja imaju. Mi to proveravamo i nakon toga zakazujemo potpisivanje tih dokumenata. To je bukvalno sve što putnici treba da urade da bi bili obeštećeni“, priča Aleksandar Seničić, direktor YUTE.\nbankrot agencije turizam YUTA turističke agencije kamatica kamatica istraživanja


Predstavnici srpske i slovenačke namenske industrije o unapredjenju saradnje\nBeta\t 24. oktobra 2016. 14:00\nMinistri odbrane Srbije i Slovenije, Zoran Djordjević i Andreja Katič otvorili su danas u Beogradu skup predstavnika namenske industrije čiji je cilj unapredjenje privredne saradnje dve zemlje u toj oblasti, saopšteno je iz Ministarstva odbrane.\nGovoreći na skupu koji se održava na marginama zajedničke sednice vlada Srbije i Slovenije, ministar odbrane Zoran Djordjević ocenio je da susret privrednika predstavlja priliku za razmenu mišljenja i iskustava u cilju zajedničkog učešća na trećim tržištima i ispunjenja medjusobnih potreba.\nSlovenačka ministarka odbrane Andreja Katič ocenila je da Sporazum o vojnotehničkoj saradnji iz 2015. godine “otvara vrata intenziviranju aktivnosti obe strane”.\nPomoćnik za logistiku u Ministarstvu odbrane Slovenije Željko Kralj kazao je da ministarstva treba da povežu privrednike, s obzirom na inicijative za zajedničku prodaju proizvoda namenske industrije.\nPrivredne delegacije dve zemlje danas će posetiti Vojnotehnički institut u Beogradu gde će se upoznati sa istraživačkim i razvojnim potencijalima te ustanove, dodaje se u saopštenju.


- U ovom ovom trenutku imate potpuni kolaps, što bi naš narod rekao, nit se zna ko pije, a ko plaća i očekujemo ishod svega toga. Nije isključeno da se i Savet bezbednosti umeša u ovoj problem, jer mi u ovom momentu nemamo veće koje će odlučivati po žalbi na presudu Karadžiću - naveo je Petronijević.\nOn je rekao da u ovom trenutku postoje dva različita veća koja bi trebalo da odlučuju po žalbi Karadžića. Petronijević je ocenio da to govori da u Haškom tribunalu postoji ozbiljan problem. Tužilaštvo Mehanizma zatražilo je 25. oktobra izuzeće sudije Žana Kloda Antonetija iz odlučivanja o zahtevu Karadžića da se iz njegovog žalbenog veća izuzme sudija Vilijem Sekul, kojeg je na to mesto imenovao predsednik Mehanizma Teodor Meron, koji se prethodno sam izuzeo iz Karadžićevog žalbenog veća na zahtev odbrane. Petronijević je podsetio da je odbrana stavila zahtev za izuzeće i isključenje Merona iz slučaja, objasnivši da isključenje znači da ne odlučuje ni o čemu što se tiče ovog postupka. Prema njegovim rečima, ako je neko pristrasan da bude sudija, onda ne može odlučivati ni kao predsednik suda.\nRTRS je ranije preneo da su se sudije u Hagu podelile u slučaju Karadžića, tako da se njegov proces praktično pocepao, budući da su donesene dve suprotne odluke i da se ne zna ko će mu pravosnažno presuditi. Sudija Antoneti usvojio je zahtev odbrane i isključio je iz Žalbenog veća sudiju Iva Nelsona Rosa, koga je kao svoju zamenu postavio predsednik suda Teodor Meron. Proučavajući dokumentaciju, Antoneti je utvrdio da Meron nesporno izgleda kao pristrasan sudija u Karadžićevom postupku, pošto je u drugim procesima označio Karadžića kao učesnika zločinačkog poduhvata tokom rata u BiH. Zbog toga, kaže Antoneti, Meron ne može da postupa u Karadžićevom slučaju, niti može da imenuje svoju zamenu.\nIstovremeno, sudsko veće je protumačilo da Meron, kao predsednik suda, ima pravo da postavlja sudije u žalbena veća i odbacilo je zahtev odbrane za njegovo potpuno isključenje iz Karadžićevog postupka. Sudsko veće je odbacilo i drugi zahtev odbrane za izuzeće zbog pristrasnosti sudije Vilijema Sekulea, uz obrazloženje da je trebalo da bude podnesen ranije i da je nepravilno upućen sudiji Antonetiju, kao drugom po nadležnosti, poslije Merona.\nKaradžić je u martu 2016. godine osuđen na 40 godina zatvora zbog, kako je navedeno u presudi, genocida u Srebrenici i zločina protiv čovečnosti u BiH 1992-1995. godine. Žalbeni postupak u njegovom slučaju ušao je u poodmaklu fazu, ali se zbog novih okolnosti i utvrđivanja koje će sudsko veće odlučivati o žalbama, s njim zastalo.


Veliko otkriće: Japanski naučnici snimili tok misli u mozgu (VIDEO) : Nadlanu.com\nVeliko otkriće: Japanski naučnici snimili tok misli u mozgu (VIDEO)\nObjavljeno 5. feb 2013. / 12:06:12\nDo velikog otkrića japanskih naučnika, moždanu aktivnost bilo je moguće pratiti samo uzorcima snimaka magnetne rezonance pomoću koje se pratilo kada se određeni delovi mozga "pale" i "gase". Međutim, kako prenosi "Telegraph", u novom istraživanju prvi put je primenjena tehnika pri kojoj se snima svaka ćelija koja se na bilo koji način pokreće.\nOva tehnologija bi mogla da bude upotrebljena za bolje shvatanje procesa stvaranja misli kod životinja i ljudi, a pomogla bi u boljem proučavanju abnormalnosti zbog kojih nastaju bolesti u mozgu.\n- U budućnosti ćemo moći da objasnimo ponašanje životinje, uključujući učenje, pamćenje, strah, radost, ljutnju, a sve bazirano na posebnim kombinacijama aktivnosti neurona. Osim toga, ovo otkriće bi moglo da skrati proces razvijanja novih psihijatrijskih lekova - kaže Koiči Kavakami iz japanskog Nacionalnog instituta za genetiku.\nIstraživači su genetski modifikovali ribe zebrice kako bi neuroni u delu mozga zaduženom za vid svetlili zelenom svetlošću u trenutku kada se aktiviraju. Ova vrsta riba u ranom stadijumu razvoja ima providno telo što znači da se aktivnost njihovih moždanih ćelija može snimiti.\nRibe su snimane gledajući pokretnu tačku na ekranu, a potom kako posmatraju sićušni organizam koji bi inače pojele. Za to vreme su bile imobilizovane. Potom su snimane i u slobodnom kretanju u blizini potencijalne hrane (kako bi se aktivnost mozga snimila i u sasvim prirodnim uslovima za njegov rad). Na taj način je otkriveno koje su mreže moždanih ćelija bile aktivne u trenutku vrebanja plena, kretanja prema njemu i odluke da uhvati.


OGLAS NASMEJAO REGION: Traži se student sa 5 godina iskustva?! – Plus Radio\nHome / Zanimljivosti / OGLAS NASMEJAO REGION: Traži se student sa 5 godina iskustva?!\nOGLAS NASMEJAO REGION: Traži se student sa 5 godina iskustva?!\nBy Plus Radio on 17/05/2016 Vrijeme: 22:58\na stranicama Studentskog centra Univerziteta u Zagrebu pojavio se prilično neverovatan oglas za posao.\nNaime, jedna kompanija traži studenta programera, ali je uslov da u programima koji su za rad potrebni ima najmanje pet godina iskustva.\nIako satnica iznosi pristojnih 55 kuna (900 din) po satu, petogodišnje iskustvo korišćenja nekoliko zahtevnih programa sasvim sigurno će znatno suziti selekciju.\nAli, reč je o iskustvu rada u programima, a ne o radnom iskustvu. Zato je moguće da teške uslove konkursa zadovolji neki student tehničkih fakulteta, u prvom redu Fakulteta elektronike i računarstva, koji se ovim programima počeo služiti u srednjoj školi.\nNa ovaj način kompanije često već na ranijim godinama fakulteta filtriraju i angažuju najbolje studente.\nOvaj oglas brzo se proširio društvenim mrežama, a mnogima je u oči, osim potrebnog petogodišnjeg iskustva, upala nepismenost poslodavca koji prednost za posao daje „apsolventima“.\n← Previous Story LJUBAV TOKOM RATA: Ovih 20 istorijskih fotografija podsetiće vas na to koliko je život kratak\nNext Story → VIDEO: Uradiće sve da se ne okupa…


"IMA 'LUDU' VIZIJU, NIJE DŽABE POTPISAO MAKSIMALAN UGOVOR" NBA superstar ozbiljno nahvalio Nikolu Jokića\nJedan od najboljih košarkaša sveta i zvezda NBA šampiona Golden Stejta, Kevin Durent, pohvalio je srpskog asa iz Denvera Nikolu Jokića za svestranost u igri rečima da je opasan igrač.\n- On je opasan igrač, već ima blizu 100 tripl-dablova. Možda je drugi centar u istoriji sa tom statistikom koje sam video. Imao ih je puno i prošle godine - rekao je Durent.\nOn je podsetio da Jokić nije bez razloga potpisao maksimalni ugovor sa Nagetsima ovog leta i dodao da ima "ludu viziju".\nIspred Jokića, koji je prošle sezone imao 10 tripl-dablova, u najjačoj ligi sveta bili su samo Ben Simons (Filadelfija) sa 12, Lebron Džejms (Klivlend) sa 18 i Rasel Vestbruk (Oklahoma) sa 25.\nNikola Jokić i Kevin Durent u duelu\nSrpski košarkaš je u februaru zabeležio najbrži tripl-dabl u istoriji NBA lige za samo 14 minuta na terenu protiv Milvokija, kada je meč završio sa 30 poena, 17 asistencija i 15 skokova.


Javni poziv za učešće u konsultativnom sastanku - Open Government Partnership\nU cilju što šireg konsultativnog procesa i uključivanja svih zainteresovanih organizacija civilnog društva u razmatranje teksta radne verzije Akcionog plana, Ministarstvo državne uprave i lokalne samouprave u saradnji sa Kancelarijom za saradnju sa civilnim društvom obaveštava sve zainteresovane organizacije civilnog društva da će se javne konsultacije održati u periodu od 1 – 22. avgusta 2016. godine.\nU skladu sa načelima inicijative Partnerstvo za otvorenu upravu, radna verzija Akcionog plana objavljuje se dve nedelje pre početka javnih konsultacija, radi pripreme učesnika. Objavljena radna verzija Akcionog plana nije konačna i podložna je izmenama od strane nadležnih organa i članova Posebne međuministarske radne grupe za izradu Akcionog plana.\nSa sadržajem Akcionog plana možete se upoznati na linku na dnu stranice, dok će proces prikupljanja komentara na odgovarajućem obrascu biti u periodu od 1 – 22. avgusta 2016. godine, kada će Obrazac za komentare i Obrazac za predlaganje nove mere biti objavljeni na internet stranicama Kancelarije za saradnju sa civilnim društvom i Ministarstva državne uprave i lokalne samouprave.\nU okviru javnih konsultacija održaće se tri konsultativna sastanka sa organizacijama civilnog društva – u Beogradu, Nišu i Novom Sadu.\nPrijave za učešće potrebno je dostaviti na e-mail adresu [email protected] najkasnije do 04. avgusta 2016. godine, sa naznakom „Prijava za učešće na skupu OGP“.\nKonsultativni sastanak u Novom Sadu će se održati 9. avgusta 2016. godine, u Nišu 19. avgusta 2016. godine, a o svim detaljima sastanaka bićete naknadno obavešteni.\nNacrt akcionog plana za 2016-17 , 15. jul 2016. (1)\nAgenda_konsultativni sastanak sa OCD 5 avg 2016\nJavni_poziv_OGP_kons sastanci 2107, objavljeno 21. jula 2016\n« Javni poziv za učešće u javnim konsultacijama o Akcionom planu za sprovođenje POU inicijative\nOdržan četvrti sastanak međuministarske radne grupe »


Novak VEĆ obavio operaciju!? - Sportske.net\nNovak VEĆ obavio operaciju!?\nSrpski teniser se nije javno oglasio ovim povodom ali švajcarski "Blik" piše da je Novak Đoković već obavio hiruški zahvat na desnom laktu.\nNovak ponovo zabrinuo navijače, cela ruka u bandaži!ATP - Federer smanjio zaostatak za Nadalom, Đoković trinaestiKada će Novak ponovo na teren?Ovako će izgledati nova ATP lista, gde je Novak na njoj?Novak - Današnji poraz je najmanji problem, situacija mnogo ozbiljnija\nŠvajcarski list "Blik" preneo je vest da je najbolji srpski teniser Novak Đoković obavio hiruški zahvat na desnom laktu kako bi rešio problem sa povredom koja ga muči duže od godinu dana!\n"Blik" uz fotografije sa lica mesta navodi da je desna ruka Novaka Đokovića potpuno bandažirana, a pozivajući se na izvore specijalizovanog sajta iz Italije navodi da je Đoković podvrgnut "fleš hiršukom zahvatu".\nNavodno je Srbin u Švajcarskoj rešavao problem "plutajućih kostiju" što je dijagnoza koja mu je ove nedelje uspostavljena u Pragu. To je izgleda bio najveći problem i razlog što Novak za vreme mečeva trpi velike bolove.


Tramp traži preispitivanje sporazuma sa Iranom\nPredsednik Donald Tramp zatražio je od Nacionalnog saveta za bezbednost da preispita međunarodni sporazum o Nuklearnom programu Irana i proveri da li je suspenzija sankcija od vitalne važnosti za nacionalne beznednosne interese Sjedinjenih Država.\nDržavni sekretar Reks Tilerson objavio je proveru u pismu upućenom juče predsedavajućem Predstavničkog doma Kongresa, Polu Rajanu. Tilerson je naveo da se Iran ponaša u skladu sa svojim obavezama iz Plana akcije sa kojim se složio 2015. godine, posle pregovora sa Sjedinjenim Državama, Britanijom, Francuskom, Kinom, Rusijom i Nemačkom.\nAkcioni plan propisuje da bilo koja strana, ako smatra da ona druga krši sporazum, ima pravo da pokrene proces rešavanja spora, u čemu poslednju reč ima Savet bezbednosti UN. Američki potez da se ponovo uspostave sankcije mogao bi da navede Iran da se povuče iz sporazuma.


Ministar rada i boračko invalidske zaštite Duško Milunović obišao je trebinjski Dom penzionera, kako bi se uvjerio u napredak radova na adaptaciji ove ustanove i uslovima boravka u njoj.\n“Uvjerio sam se u jako dobro poslovanje ovog doma, u kome su kapaciteti u potpunosti popunjeni, pa će, kada se adaptira i dio koji se radi, ustanova će imati 140 ležajeva u svojim smještajnim kapacitetima”, kazao je ministar Milunović.\nOn je istakao naročito zadovoljstvo što Dom penzionera Trebinje pruža izuzetne uslove svojim štićenicima i što je potražnja za ovdašnjim smještajem veoma velika.\nO velikoj potražnji za smještajem u trebinjski Dom penzionera novinarima je govorio i direktor ove ustanove Rajko Ćapin, istakavši da, i kada se dovrše radovi na dijelu koji se adaptira, ponovo neće biti dovoljno mjesta.\n“Nakon okončanja radova ćemo povećati komfor boravka našim korisnicima, ali ujedno i poboljšati uslove rada našim zaposlenim”, kazao je Ćapin, zahvalivši se ministru i Vladi RS koji im, i pored onoga što im zakonski pripada, obezjeđuju dodatna sredstva kroz različite projekte za napredak uslova boravka u ovoj ustanovi…


ЗАХУКТАВА СЕ: Нападнута руска база у Сирији\nZAHUKTAVA SE: Napadnuta ruska baza u Siriji\nJedna od uticajnih pobunjeničkih grupa u Siriji tvrdi da je ispalila nekoliko raketa na aerodrom Basel, koji navodno koriste ruski vojnici. U video snimku postavljenom u petak na internetu, pripadnici Armije islama uputili su upozorenje Rusima da neće uživati u miru u Siriji.\nBorci su zatim snimljeni kako postavljaju i lansiraju više raketa iz planinskog područja u pravcu aerodroma, preneo je AP. Početkom sedmice, novi satelitski snimci pokazali su dolazak ruskih tenkova, oklopnih vozila i druge vojne opreme u vazduhoplovnu bazu u sirijskoj provinciji Latakija, što ide u prilog izveštajima američkih, izraelskih i drugih zvaničnika o gomilanju ruske vojske u Siriji.\nNa snimcima se vidi i nova konstrukcija, uključujući pistu koja se gradi u bazi unutar međunarodnog aerodroma Basel Asad. Rusija kaže da je njeno vojno angažovanje u Siriji u vezi sa borbom protiv ekstremističke grupe Islamska država, navela je američka agencija.\nSjedinjene Američke Države su uznemirene premeštanjem ruskih taktičkih aviona u Siriju, rekao je američki državni sekretar Džon Keri. On je priznao da ti avioni mogu predstavljati pretnju po vojne snage SAD i njenih saveznika.\nAmerički zvaničnici kažu da je Rusija premestila mali broj borbenih aviona u Siriju, samo nekoliko sati pošto je ministar odbrane SAD Eš Karter razgovarao sa ruskim ministrom odbrane Sergejem Šojguom – što su prvi vojno-vojni kontakti dve zemlje posle dužeg vremena.\n– Jasno je da prisustvo aviona sa kapacitetima za borbu u vazduhu… i projektila zemlja-vazduh stvara ozbiljna pitanja – rekao je Keri, odgovarajući na pitanje novinara nakon sastanka sa britanskim ministrom spoljnih poslova Filipom Hamondom.\nRusi su u Siriji postavili najmanje jedan takav sistem sa projektilima, rekao je američki zvaničnik koji je zahtevao anonimnost. Moskva kaže da je njeno pojačano vojno prisutvo u Siriji usmereno na borbu protiv ekstremističke organizacije Islamska država. Dok Islamska država nema avijaciju, ruski avion koji je poslat u Siriju može da tuče kopnene mete i pruža podršku kopnenim snagama izbliza, rekao je jedan američki obaveštajni zvaničnik, koji je takođe zahtevao anonimnost.\nKeri je rekao da vojno-vojni kontakti sa Rusima imaju za cilj da ne bude incidenata između ruskih i američkih snaga. Razgovori deluju kao prećutno prihvatanje jačanja ruskog vojnog prisustva u Siriji nakon nekoliko sedmica u kojima je Vašington upozoravao Moskvu da to ne radi. Čini se da je još jedan ustupak – Kerijeva eksplicitna izjava da bi SAD mogle da prihvate razrešenje sirijskog građanskog rata u kojem bi predsednik Bašar el Asad još neko vreme ostao na vlasti, pre no što bi otišao – što Amerikanci već dugo priželjkuju.\nPa kako ove AMERE smatrati no BITANGAma.Pa molim Vas ,oni obese presednika ,jedne drzave cim neradi kako ameri kazu.E tako obesise Sadama,Gadafija rascerecise..Tunis rasturise,Nas bombardovase,Egipat raskopase.Pa jel to DEMON kratija zasta se ove nase BITANGE zalazu,za JEVROPSKU uniju i NATO.


Sestre Radojičić, Popović i Beljić najbolji na Gradskom školskom prvenstvu - podunavlje.info\nSMEDEREVO, 8. oktobar 2020 – Na vazdušnom strelištu u Sportskoj hali Smederevo, u organizaciji Saveza za školski sport i olimpijsko vaspitanje u Smederevu i Streljačke družine Smederevo, održano je tradicionalno Gradsko školsko prvenstvo serijskom vazdušnom puškom. Pioniri su pucali po 20, omladinci 30 dijabola, a nastupilo je 30 mladih strelaca.\nU konkurenciji pionira pobedio je Lazar Popović iz OŠ „Dr Jovan Cvijić“ sa 170 krugova. Drugo mesto zauzeo je Aleksa Nikolić iz OŠ „Dimitrije Davidović“ sa 162, a treće Nikola Manojlović iz „OŠ Sveti Sava“ sa 148 krugova. Kristina Radojičić iz OŠ „Ivo Andrić“ iz Radinca pobedila je u kategoriji pionirki sa 81 krugom, ispred Anastasije Ristić sa 31 i Aleksandre Savić sa 29 krugova, obe iz OŠ „Branislav Nušić“.\nU omladinskoj konkurenciji zlatnu medalju osvojio je Lazar Beljić iz Tehničke škole sa 257 krugova. I srebrnu medalju osvojio je učenik iste škole, Nemanja Adamović sa 253, a bronzanu Lazar Subotić iz Gimnazije sa 250 krugova.\nUčenica Medicinsko-farmaceutske škole „Sveta Petka“ Anđela Radojičić sa 269 krugova osvojila je zlatnu medalju u konkurenciji omladinki. Preostala dva mesta na postolju pripala su učenicama Gimnazije sa 257 krugova. Bolju poslednju seriju je imala Natalija Tasić, pa je njoj pripala srebrna medalja, a Nataliji Jovanović bronzana.\nPrvoplasirani pojedinci i ekipe stekli su pravo učešća na okružnom takmičenju najboljih strelaca u konkurenciji osnovnih i srednjih škola, koje će biti održano u Smederevu 12. oktobra. Pet dana kasnije, 17. oktobra, na vazdušnom strelištu u Sportskoj hali Smederevo biće i prvo kolo Kupa Streljačkog saveza Srbije u A programu (juniorske i seniorske kategorije).


Jedna Sunčeva godina traje otprilike 365 dana, pet časova, 48 minuta i 46 sekundi. Ovih dodatnih nešto više od pet časova upravo su razlog za to što postoje prestupne godine i 29. februar.\nPrestupna sekunda je dodavanje jedne sekunde, što se povremeno primjenjuje na koordinisano univerzalno vrijeme kako bi se smanjila razlika između preciznog vremena koje mjerimo satovima i nepreciznog solarnog vremena koje varira zbog dugotrajnog usporavanja rotacije Zemlje.\nNakon što je papa Grgur Trinaesti proglasio gregorijanski kalendar 1582. godine, ideja o dodavanju 29. februara svake četiri godine činila se smiješnom toliko da su u britanskom pozorištu napravili komičnu predstavu u kojoj se isticalo da bi žene na taj dan trebalo da zamijene suknje pantalonama i da se ponašaju kao muškarci. Predstava je označena kao satira, ali već do 18. vijeka žene su uveliko koristile 29. februar da prose muškarce. Tradicija, koja se danas naziva Dan mladoženja, dostigla je vrhunac početkom 20. vijeka i nastavlja i danas da se primjenjuje u Velikoj Britaniji.


NEVEROVATAN PREOKRET: Hrišćansko školovanje kod kuće postaje popularno u Rusiji... - VIDEO | WebTribune\nHome SPEKTAR NEVEROVATAN PREOKRET: Hrišćansko školovanje kod kuće postaje popularno u Rusiji … – VIDEO\nNEVEROVATAN PREOKRET: Hrišćansko školovanje kod kuće postaje popularno u Rusiji … – VIDEO\nS obzirom da je Rusija postala zvaničan bedem konzervativnih vrednosti u svetu, prilično je iznenađujuće što je sistemski zaostajala u jednoj očiglednoj sferi- školovanje kod kuće.\nAmerički model hrišćanskog školovanja, direktno govori o potrebama ruskih hrišćana za obrazovnim sistemom koji podržava porodicu, zajednicu i hrišćanstvo.\nZa većinu Rusa je školovanje kod kuće oduvek bilo obavijeno nekom fantastičnom aurom, nešto što je uglavnom povezano sa posebnim potrebama i/ili sa protestantskim grupama, poput Amiša, u Americi.\nAli u poslednje vreme, kako se sve više čuje glas ruskih hrišćanskih porodica, podstaknuti rastućom državnom podrškom i intenziviranjem religioznosti društva, potražnja za alternativama zvaničnom javnom školskom sistemu, koji je tokom sovjetskog režima, a sada i liberalnim vrednostima, korumpiran materijalizmom i darvnizmom, postaje sve popularnija i očiglednija.\nSve više ruskih roditelja je uplašeno, i nisu spremni da obrazovanje svog deteta predaju u ruke strancu, shvatajući da se time takođe odriču moralnog vaspitanja svog deteta, omogućavaju da ono usvoji morale i vrednosti koje mogu biti potpuno strane.\nTu dolaze Aleksej Komov i Irina Šamolina, pioniri školovanja kod kuće u Rusiji. Ovaj ruski par, strastven po pitanju obrazovanja, školuje kod kuće svoja tri sina. Irina vodi popularan blog o obrazovanju, a Aleksej je predstavnik Svetskog kongresa porodica u Rusiji. Oboje su od 2012. godine fascinirani sistemom školovanja kod kuće, i intenzivno su ga proučavali. Vremenom su došli do uverenja da su Rusiji hitno potrebne opcije ovakvog tipa školovanja.\nRedovno su putovali u SAD, koje imaju najrazvjenije sisteme za školovanje kod kuće na svetu, pokušavajući da nauče i dožive živahnu hrišćansku scenu školovanja u ovoj zemlji.\nKonačno su se odlučili za “Klasične razgovore”, hrišćansku organizaciju školovanja kod kuće, koju je 1990-ih godina pokrenula Lija Bortins u Severnoj Karolini. Ovaj model stvara zajednice hrišćanskih porodica koje praktikuju školovanje kod kuće koje se sastaju svake nedelje i teže ka tome da svoju decu uče na klasičan način. Zasnovan je na obrazovnim teorijama stečenih iz drevne Grčke, i trivijum konceptu iz srednjeg veka.\nDakle, dete se većinu nedelje školuje kod kuće, a roditelji neguju i podučavaju svoje dete u svom intimnom porodičnom krugu. Međutim, ovaj sistem se takođe bavi potrebom deteta, i često ignorisanom potrebom roditelja, za socijalizacijom i zajednicom sa istomišljenicima na nedeljnim sastancima. Oni takođe uvek počinju molitvom i pružaju deci veštine koje roditelji ne mogu sami razviti kod svoje dece.\nAleksej Komov i Irina Šamolina su usvojili postojeći nastavni plan hrišrišćanskog školovanja kod kuće i preveli resurse. Oni su takođe radili na prilagođavanju programa ruskoj pravoslavnoj perspektivi, čineći ga relevantnim za rusku kulturu i stvarnost.\nPronašli su američke pristalice, i zajedno sa drugim ruskim entuzijastima, pomogli im u kreiranju izuzetno lepe internet stranice.\nProgram je pokrenut ove jeseni, sa 27 gradova i 370 dece – u Rusiji, Ukrajini i Belorusiji, i čini se da se pretvara u pravi pokret među ruskim hrišćanima.\nZnačajno je i to da su Klasični razgovori u Rusiji takođe odmah dobili i entuzijastičku podršku jednog od najpoznatijih sveštenika u Rusiji, oca Dmitrija Smirnova. Otac Dmitrij je neverovatno popularan i ima ogromnu publiku, možda veću od bilo koje druge religiozne figure u Rusiji. On je takođe šef Odeljenja za porodicu Ruske crkve.\nJavno obrazovanje iritira oca Dmitrija i on zagovara školovanje kod kuće na mnogim svojim propovedima. Uveren je da škola oštećuje detetov um, i da je to veoma veštačko, neprirodno i destruktivno okruženje za dete u razvoju. On insistira na tome da je idealno okruženje za dece dom, sa puno braće i sestara i mnogo ljubavi i vere.\nOtac Dmitrij je jedan od svojih intervjua na svom vrlo popularnom blogu posvetio Klasičnim razgovorima, intervjuišući američke i ruske osnivače. Naravno, kao rezultat toga, mnogi njegovi fanovi su odlučili da isprobaju školovanje kod kuće.\nOvaj pokret svakog meseca stiče sve više snage.\nPrema rečima osnivača “Klasičnih razgovora”: “Prvo i najvažnije, mi smo zajednica porodica. Drugim rečima, ideja je da porodične jedinice, radeći zajedno, pruže emotivnu i duhovnu podršku jedni drugima u njihovim životima i služenju Bogu”.\nOvaj stav održava savremenu preokupaciju Rusije za jačanjem i obavljanjem porodičnih jedinica, kako bi se izborili sa opadanjem broja stanovništva, i vodili živote koji najviše odgovaraju moralima hrišćanskog društva.\nIdeja o zajednici je naročito privlačna ruskim tradicionalistima, s obzirom da ruska kultura i religija u velikoj meri vrednuju “zajednicu“, često čak i više od svetog zapadnjačkog vrednovanja “individualizma“.\nPorodice se sastaju na grupnim časovima svake nedelje. Svaki sastanak počinje molitvom, a od roditelja se traži da prisustvuju, jednostavno zato što model Klasičnih razgovora stvara zaista divan sistem podrške ne samo za decu, već i za roditelje.\nRoditeljima uključenim u Klasične razgovore se takođe pruža prilika da prisustvuju besplatnim, trodnevnim radionicama, koje imaju za cilj da im pomognu da postanu bolji učitelji svojoj deci, pomognu im sa težim predmetima i daju im praktične strategije.\nFilozofija “Klasičnih razgovora” ističe porodično obrazovanje kao sistem gde je Bog u središtu porodice i zajednice.\nModel Klasičnog obrazovanja razdvaja školovanje u 3 glavne faze:\nPrva, nazvana “Gramatika“, odnosi se na veštine učenika za učenje i pamećenje informacija (znanje).\nDruga faza, Dijalektika, odnosi se na analiziranje informacija i prenošenje veština između tema (razumevanje).\nTreća, najsofisticiranija, odnosi se na korišćenje prezentovaje i razmenu znanja sa drugima, kao i služenje Istini iznad svega (mudrost).\nVeliki naglasak se stavlja na prezentovanje veština kroz čitav nastavni plan, jer se razmena znanja i učenje da se informacije dobro prezentuju, smatraju ključnim u nečijem obrazovanju.\nSve u svemu, školovanje kod kuće je sebi pronašlo novi dom. I ima sve potencijale da uspe u savremenoj Rusiji, koja danas može ponuditi najplodnije tlo u svetu za sistem koji podržava hrišćanstvo, zajednicu i porodicu.\nDa li možete za 10 sekundi da shvatite ŠTA NIJE U REDU SA OVOM ČAŠOM? – VIDEO\nPregledajte se: Jetra propada potpuno neprimetno\nU dosijeima tajnih službi Crne Gore su imena srpskih političara tajnih Milovih saradnika\nŠta je ovo: NLO, oblak, HAARP, hemtrejls ili živo biće nepoznatog porekla – VIDEO\nRuska raketa Nudolj uznemirila strane vojne stručnjake\nTAJNA OLIVERE MARKOVIĆ: Slavna glumica čitavog života je čuvala JEDNU UMRLICU, evo zašto … VIDEO\nVučić na obeležavanju stradanja Srba u “Oluji”: Pomirenje da, poniženje nikada – VIDEO\nOljuštite tvrdo kuvana jaja za 10 sekundi – VIDEO\nDa li možete sopstvenim umom da promenite smer kretanja voza?\nSRĐAN NOGO: Mi smo usred “Prvog svetskog biološkog rata” – Evo šta se dešava u Srbiji – VIDEO\nEU OTVORILA KARTE – SRBIJA ULAZI U FINIŠ: “Normalizacija odnosa” znači odricanje od teritorije Kosova


Milena Pavlović Barilli – nacionalno blago - Portal Trag\nIzdvojeno Kultura Preporučeno Top\nMilena Pavlović Barilli – nacionalno blago\ntrag.rs 22/01/2021\tNema Komentara\nNovinari portala Trag razgovarali su sa Ljiljanom Dabić uprviteljom fondacije Milena Pavlović Barili.\nTRAG: Nedavna poseta ministarke kulture i informisanja u Vladi republike Srbije je ohrabrujuća jer je ministarka Gojković tom prilikom rekla da: Milena Pavlović Barili zaslužuje brigu čitave države odnosno poštovanje i nacionalni tretman. U čemu će se u ovoj godini ogledati pomoć ministarstva kulture i informisanja kada je reč o projektu izgradnje nove Galerije razgovarali smo sa Ljiljanom Dabić,koja je upravitelj u Fondaciji Milenin dom Galerija Milene Pavlović Barilli.\nIzuzetno smo zadovoljni pažnjom i podrškom koju nam pruža Ministarstvo kulture i informisanja od dolaska g-đe Gojković na mesto ministarke kulture. Po aktivnostima koje to ministarstvo sprovodi širom zemlje, očito je da se radi vrlo posvećeno, te da ni jedna kulturna institucija bez obzira na veličinu neće ostati bez podrške ministarstva.\nMaja Gojković i Ljiljana Dabić\nNaša prednost, ili sreća, hajde da to tako nazovemo je što negujemo lik i delo jedne od najvećih srpskih slikarki svih vremena, Milene Pavlović Barilli, koja nesumnjivo zaslužuje brigu čitave države. Fondacija je u prethodnim godinama uz nesebičnu pomoć lokalne samouprave radila na dobijanju projektno-tehničkog rešenja za rekonstrukciju i adaptaciju postojećeg galerijskog prostora i dogradnju novog. Pomoć i podrška ovom projektu dolazi u pravo vreme i sa pravog mesta. Zaključeno je da je u zajedničkom interesu realizacija ovog velikog infrastrukturnog projekta, te smo u tom smislu dobili određene smernice od strane Ministarstva u kom pravcu, kojim Fondovima i na kojim konkursima lokalna samouprava sa Fondacijom može aplicirati za obezbeđenje finansijskih sredstava i krenuti u realizaciju istih.\nTRAG: Kada se kreće u realizaciju ovog kompleksnog projekta? I šta ga zapravo čini?\nSama ideja o neophodnosti istog je početak realizacije, ako to tako posmatramo. Trenutno smo u fazi dobijanja građevinske dozvole i izrade aplikacionog teksta za obezbeđenje finansijskih sredstava za prvu fazu projekta. Projekat predviđa izgradnju u tri faze koje mogu biti neovisne jedna o drugoj, a da se pri tome ne zaustavi redovno funkcionisanje Fondacije.\nPrva faza je izgradnja novog galerijskog prostora u dvorištu Fondacije, u kojem bi javnosti bila prikazana dela Milene Pavlović Barilli, hronološki poređana od perioda njenog detinjstva do američkog perioda. Ukupan kapacitet novog galerijskog prostora bi bio 10 puta veći od postojećeg, što znači da bi u istom moglo biti postavljeno do 400 dela ove naše velike umetnice.\nDruga faza je rekonstrukcija postojećeg galerijskog prostora koji je smešten u ulici dr Voje Dulića. Isti je sagrađen 1962.godine, posle rušenja dela porodične kuće Pavlovića, uz suglasnost Danice Pavlović, Milenine majke. Ovom fazom projekta je predviđeno uklanjanje postojećeg galerijskog prostora, izgradnja novog sa podrumskim prostorijama, kao i dogradnja novog kancelarijskog prostora i škole crtanja i slikanja za najmlađe sugrađane. Ovaj galerijski prostor bi bio korišćen kao galerija savremene umetnosti jer bi u istom bile izložene umetničke slike savremenih stvaraoca, koji su radili ta dela po motivima Mileninog slikarstva i bili učesnici prethodnih 17 Bijenala ,,U svetlosti Milene”. Fondacija ima 60 dela savremenih umetnika, većinu nagrađivanih sa prethodnih Bijenala koje trenutno nema gde izložiti i prikazati javnosti. Taj isti galerijski prostor bi se koristio i za izložbe radova najmlađih sugrađana koji bi pohađali školu crtanja i slikanja u istom kompleksu. Ideja je napraviti interakciju sa lokalnom zajednicom i uključiti je u rad Galerije. U okviru druge faze je i postavljanje mini letnje scene u dvorišnom delu Fondacije, koja bi bila u budućnosti korišćena za razna pesnička i muzička dešavanja.\nTreća faza projekta podrazumeva sanaciju i adaptaciju dela porodične kuće koja je ostala pod zaštitom Zavoda za zaštitu spomenika kulture. To je jedini autentični deo porodične kuće koji je sačuvan i koji će se pod uslovima Zavoda sanirati i adaptirati u memorijalni prostor. U njemu će biti izloženi eksponati koji se nalaze u našem legatu, nameštaj porodice Pavlović, Milenini lični predmeti, biblioteka i mnoštvo fotografija iz perioda početka 20. veka koje svedoče o životu tog vremena u Požarevcu i Mileninom detinjstvu.\nPo svemu iznetom, kao što vidite radi se o kompleksnom projektu, koji bi postavio neke nove osnove funkcionisanja Fondacije, proširio kulturnu ponudu grada, a pre svega realizacijom istog bi se napokon ispoštovale želje Milenine majke Danice koja je ovom gradu, zemlji i svim budućim generacijama ostavila neprocenjivo kulturno blago.\nTRAG : Šta Vi lično očekujete ovom da tako kažem modernizacijom i sinhronizovanjem sa 21 vekom? DA li će i na ovaj način ime i delo velike Milene Pavlović Barili dopreti preko mnogobrojnih poštovalaca i do novih,mladih generacija? Biti deo ne samo turističke mape Srbije pa i Evrope već i sveta?\nMi smo još u toku 2018. godine posredstvom donatora uradili Virtuelnu turu kroz Galerijski prostor koja je postavljena na našem sajtu. Mislim da smo do početka ove epidemije virusa bili među prvima koji su imali taj vid prezentacije i mogucnosti virtuelnog obilaska galerije, što se u toku ove epidemije virusa pokazalo kao prednost nad ostalima.\nNaravno da će projekat i njegova realizacija doprineti promociji lika i dela Milene Pavlović Barilli. To je samo jedan segment, koji tome doprinosi. Sledeći je marketing, koji uključuje i postojanje virtuelnih prezentacija, savremenih mobilnih aplikacija poput ,,culture places” platformi, na kojima smo takođe prisutni. Ono na čemu smo proteklih godina uveliko radili jeste i publikovanje velikog arhivskog materijala koji Fondacija poseduje. Od memoara Milenine majke Danice…do Ratnog dnevnika iz I svetskog rata Mileninog ujaka, koji je u planu za štampanje i prezetnovanje ove godine. Angažovali smo i mnoge savremene pisce i pesnike, kako bi svako iz svog aspekta istražio i napisao nešto novo o Mileni, uz našu svrsrdnu pomoć. U narednom periodu razmatramo i mogućnost raspisivanja javnog konkursa uz saradnju sa lokalnom samoupravom za izradu scenarija za film o Mileninom životu. Do tada se trudimo da publikujemo sve što se nalazi u našoj arhivskog građi i time probudimo istraživački i stvaralački duh savremenih generacija.\nTRAG: Pored realizacije izgradnje Galerije,koje su Vam aktivnosti u planu tokom ove godine ako uzmemo u obzir realnost Covid 19?\nU toku 2021 godine, Galerija je u svom planu i programu predvidela tri gostujuće izložbe u našoj zemlji. Podsecam da smo i pored epidemije tokom 2020. godine realizovali 2 gostujuće izložbe od 3 planirane. Optimisti smo po tom pitanju. Isto tako u toku 2021. godine planiramo da realizujemo niz projekata u kojima učestvuje i Ministarstvo kulture svojom podrškom. Jedan od tih je i projekat, ,,Jedan slikar, dvanaest umetničkih dela i 24 umetničke fotografije” koji bi se realizovao tokom aprila meseca tekuće godine a o kojem će javnost biti blagovremeno informisana.\nVolim da kažem da su nada, umetnost i inspiracija nezaustavljive, poput naše Milene koja je tako i živela rekla je na kraju našeg razgovora upravitelj Fondacije, Ljiljana Dabić.\nPrethodno Prethodni post: Konjičko društvo Knez Mihailo – sinonim za tradiciju\nSledeće Sledeći post: Intervju: Void


Najveća firma na svetu smanjila očekivanja od izlaska na berzu | Nova Ekonomija\nSaudijska državna naftna kompanija Saudi Aramko (Aramco) nedavno je najavila inicijalnu javnu ponudu (IPO) svojih akcija, vrednujući ukupnu vrednost svoje imovine između 1.600 i 1.700 milijardi dolara.\nSmanjene ambicije za prikupljanje sredstava kroz akciju koja je najavljivana kao najveći izlazak na berzu svih vremena se ogleda u više faktora koji su dodatno poljuljali poverenje investitora.\nKraljevina bogata naftom je ranije vrednost svoje najvažnije kompanije procenjivala na oko 2.100 milijardi dolara, dok su investitori pravu cenu gigantske firme videli kao više stotina milijardi nižu.\nDodatno, Saudijska Arabija je odustala od svojih planova da akcije ponudi na inostranim tržištima kapitala, poput velikih evropskih, azijskih ili američkih berzi. List Fajnenšl tajms (Financial Times) ovaj potez vidi kao sve manje ambicije za Aramkov IPO. Sve akcije kompanije će sada biti plasirane na lokalnom i susednim tržištima kapitala, ali i pojedinačnim investitorima iz „Rusije, Kine i ostatka Azije".\nVlasti u Rijadu su, pored cene i opsega ponude, smanjile i očekivani broj akcija koji će biti ponuđen investitorima do kraja godine, tako da će ukupno ponuditi 1,5% vlasništva nad kompanijom. Te akcije biće ponuđene maksimalnom broju od 1.500 „kvalifikovanih stranih investitora", što znači da će prethodno biti odobreni od samog Aramka.\nMediji su prethodno nagađali da će biti prodato manje od 3% akcija, osetno manje od pre nekoliko godina najavljenih 5% kompanije.\nSvi navedeni faktori su bacaju sumnju da će izlazak Aramka na berzu biti najveći ikada, zato što se procenjuje da će ta firma IPO-om prikupiti oko 25 milijardi dolara, isto koliko i kineski internet gigant Alibaba 2014. godine, prenosi Rojters (Reuters).\nLokalizovanost ponude dovodi u pitanje i očekivanja da će Aramko, nakon listinga na berzi, informacije o preostaloj nafti u nalazištima u Saudijskoj Arabiji učiniti dostupniji javnosti.\nAramko je ovog avgusta prvi put javno objavio svoje finansijske rezultate, u kojima je naveo da je ukupni profit tokom prvog polugodišta bio 46.9 milijardi dolara, što je bilo u okviru očekivanja međunarodnih tržišta.\nIzlazak na berzu najvažnije kompanije u Saudijskoj Arabiji se više puta odlagao, uprkos najavama i naporima lidera te zemlje Muhameda bin Salmana.\nBin Salman je još pre tri godine najavio svoj projekat Saudi Vision 2030, kojim planira da smanji zavisnost kraljevine od izvoza nafte i modernizuje celokupnu privrede.


O nama - Bonfanti - Cereal dryers\nPosvećenost, iskustvo i vrhunska korisnička podrška. Bonfanti – Cereal Dryers: naša priča\nBonfanti – Cereal Dryers, kvalitetni proizvodi koje mogu da ponude samo oni koji stvarno vole svoj posao.\nPonekad određene vrednosti, koje kompaniju čine onim što se danas smatra „brendom”, uzimamo zdravo za gotovo. Dozvoljavamo da naše ideje oblikuju samo hladne reči i brojevi, koji nameću sopstvene ideje ne ostavljajući prostora za posvećenost koja može proisteći samo iz tradicije. Iz tog razloga, naša kompanija čvrsto veruje da je donela ispravnu odluku kada je reč o posvećivanju najveće moguće pažnje svakom detalju. Zadovoljstvo klijenta nam je uvek na prvom mestu, jer ono za nas predstavlja i najveću nagradu.\nIskustvo, tehnologija, inovacije i kontinuirana istraživanja čine temelj kompanije Bonfanti – Cereal Dryers. Ali ništa od toga ne bi bilo moguće bez velike posvećenosti koja nas uvek motiviše da se poboljšavamo, da unapređujemo sušare i da taj koncept ponavljamo svakog dana, svakog meseca, svake godine poslednjih četrdeset godina.\nMi smo proizvođači poljoprivrednih mašina – sušara za žitarice – i predstavljamo sadašnjost i budućnost sveta industrije 4.0. U skladu sa tim, ponosni smo na ono što radimo, na naše efikasne proizvode, ali pre svega smo ponosni na zadovoljstvo svakog klijenta, koje predstavlja najvažniji faktor za našu vrhunsku proizvodnju.\nKompanija Bonfanti – Cereal Dryers od početka proizvodi različite vrste opreme za obradu i skladištenje žitarica, počevši od proizvodnje mašina za obradu pirinča i kukuruza, do danas, kada smo uspeli da ostvarimo neke od najboljih rezultata kada je reč o sušenju svih vrsta zrna.\nUložili smo celokupno iskustvo u neprekidno unapređivanje i proširili velik lanac postrojenja za proizvodnju sušara za žitarice u Italiji, a poslujemo čak i u Severnoj Evropi, Nemačkoj, Belgiji i Istočnoj Evropi.\nPored naše stručnosti i profesionalizma, ističemo se i po odličnom odnosu kvaliteta i cene, kao i zahvaljujući neuporedivoj brzini kojom odgovaramo na zahteve klijenata, vodeći ih korak po korak pri odabiru najbolje sušare za njihove različite potrebe, vodeći računa o svakom detalju na najpažljiviji mogući način. Za nas nije važno samo da klijenti budu lojalni, već i da postanu deo naše velike porodice.\nKompanija Bonfanti – Cereal Dryers je danas renomirana i ugledna kompanija u svom sektoru i nastavlja da raste zahvaljujući kvalitetu i pouzdanosti svojih proizvoda.\nDovoljno je da u obzir uzmete inovacije i napredak koji su ostvareni modelima ECOS i CE, sušarama za žitarice različitih veličina i nivoa efikasnosti, ali sa jednim zajedničkim ciljem: da zadovolje čak i najzahtevnije klijente.\nSvaki postupak se odvija posvećivanjem pažnje ne samo indikativnom kvalitetu finalnog proizvoda, već i naizgled sekundarnim aspektima, koji su za nas detalji od suštinskog značaja, kao što su energetska efikasnost, ušteda toplote i različite vrste goriva koja se koriste, od dizela do gasa i biomase.\nKoristimo jedinstvene sisteme za kontrolu proizvodnje, regulisanje radnih faza i u potpunosti automatizovane procese koji se primenjuju na mašine koje su veoma intuitivne i jednostavne za upotrebu, ali i dugotrajne i pouzdane kada je reč o izvanrednoj sposobnosti da uvek ostvaruju rezultate jednako visokog kvaliteta koji samo kompanija Bonfanti – Cereal Dryers može da ponudi svojim klijentima.\nKonkretne primere našeg visokog kvaliteta kada je reč o rezultatima možete da pronađete na mnogim evropskim događajima i sajmovima u oblasti poljoprivrede, gde naša kompanija predstavlja poznato i ugledno ime, kako u pogledu prodaje, tako i u pogledu opšteg zadovoljstva klijenata, prvog i najvažnijeg razloga naše posvećenosti vrhunskim rezultatima u ovom sektoru.\nKompleksna mreža naših poslovnih partnera je rezultat višegodišnjeg iskustva, kontinuiranog unapređivanja, kao i opsesije kvalitetom, istraživanjem i inovacijama, zahvaljujući kojima se naši modeli izdvajaju u odnosu na konkurenciju. Ove reči ponavljamo ponosno svakom vernom klijentu, koji za nas predstavlja deo onoga što smatramo velikom porodicom koja se stalno proširuje.\nCilj svakog našeg koraka je dalji razvoj poslovanja koje razvijamo preko četrdeset godina, ali samo i isključivo ako je svaki od tih koraka u skladu sa operativnim kriterijumima i standardima kvaliteta kojih se pridržavamo.\nIstinski verujemo da je veoma važno zasnivati svaku odluku na tome kako da se postigne pažljivo osmišljen cilj, uz kontinuirana i usmerena istraživanja. Time se naša kompanija razlikuje od drugih – to je Bonfanti – Cereal Dryers i to je priča o našoj velikoj porodici.\n„Imati zemlju, a ne uništiti je, najlepša je umetnost koju bilo ko može da poželi.” (Endi Vorhol)


04.11.2016 u 16:25\nMobilno oglašavanje uvećalo kvartalnu dobit „Fejsbuka”\nNjujork – Profit američke društvene mreže „Fejsbuk” znatno je uvećan u trećem kvartalu, zahvaljujući solidnom rastu prihoda u oblasti mobilnog oglašavanja. Dobit „Fejsbuka” je u tom kvartalu skočila za 166 odsto, na 2,4 milijarde dolara, zahvaljujući rastu prihoda na sedam milijardi dolara sa 4,5 milijardi dolara iz istog perioda prošle godine, navedeno je u poslovnim rezultatima kompanije, prenela je agencija Frans pres. „Imali smo još jedan dobar kvartal”, navedeno je u saopštenju suosnivača i generalnog direktora kompanije Marka Zakerberga. Broj dnevno aktivnih korisnika je u tom kvartalu porastao za 17 odsto, na 1,18 milijardi u odnosu na isti period lani, dok je broj mesečno aktivnih korisnika uvećan za 16 odsto, na 1,79 milijardi. Broj mesečno aktivnih korisnika koji\n04.11.2016 u 14:03\nTrideset miliona poruka na forumu „Krstarice”\nPortal „Krstarica” ovih dana obeležava tridesetomilionitu poruku na svom forumu. Više od 17 godina posetioci jedne od prvih domaćih adresa na internetu na ovom mestu iznose svoje stavove i traže odgovore na razna pitanja. Forum je tesno povezan sa aktuelnim događajima, ali i mnogim večitim temama. Na njemu se mogu naći kritike, analize, komentari, parodije, uz nezaobilazni humor. Članovi, gosti i posetioci foruma postali su velika skladna internet porodica koja ima svoja načela, pravila i manire. Reč je o ljudima svih uzrasta i zanimanja, koji funkcionišu kao celina, ne gubeći pri tom svoju individualnost, navodi se u saopštenju povodom ovog jubileja. Pregled kategorija pokazuje da su najposećenije diskusije u oblasti politike, religije, ljubavi i seksa. Korisnici moraju da se\n28.10.2016 u 16:30\n„Tviter” otpušta zaposlene i uvodi novu strategiju\nNjujork – Američka društvena mreža „Tviter” najavila je da će otpustiti devet odsto radne snage, i potvrdila strategiju o nastavku poslovanja kao nezavisne kompanije nakon neuspeha u pronalaženju kupca. Najavljenim rezovima će biti pogođeno oko 350 ljudi od ukupno 3.860 zaposlenih u „Tviteru”, izvestila je agencija Frans pres. „Uočavamo značajne mogućnosti za povećanje rasta, jer nastavljamo da poboljšavamo naše ključne usluge. Imamo jasan plan i pravimo potrebne izmene kako bismo osigurali ’Tviterovo’ pozicioniranje za dugoročni rast”, izjavio je generalni direktor kompanije Džek Dorsi prilikom predstavljanja kvartalnih rezultata koji su ukazali na nove gubitke. U trećem kvartalu zaključno sa 30. septembrom, neto gubitak „Tvitera” iznosio je 103 miliona dolara, u odnosu na minus\nSpam poruke – i dosadne i opasne\nSvakodnevno putem elektronske pošte dobijamo poruke za koje ne znamo tačno od koga stižu ni da li su baš nama namenjene. Na stranom ili na srpskom, neretko na lošoj ćirilici, nude se lekovi za potenciju i razna druga roba. Osim što su dosadne, ovakve poruke su često i ozbiljni oblici sajber-kriminala. Iako se čini da niko ne bi naseo na priču da je dobio na lutriji na kojoj nije učestvovao, mnogi su „kupili” priču i uplatili naizgled sitnu sumu čekajući premiju ili su poslali banci lične podatke, nesvesni da su imejl sa zahtevom dobili od prevaranta. Kako se izboriti sa ovakvim porukama, takozvanim spamom, bila je tema diskusije koju je u četvrtak u Muzeju nauke i tehnike organizovao Registar nacionalnog internet domena Srbije. Ako poruku koju smo dobili (imejlom ili telefonski)\n13.10.2016 u 12:03\n„Samsung” srezao procenu dobiti za trećinu zbog povlačenja „galaksi nouta 7”\nSeul – Južnokorejska kompanija „Samsung elektroniks” snizila je procenu kvartalne dobiti za trećinu, u svetlu globalnog opoziva pametnog telefona „galaksi nout 7”, čija je prodaja obustavljena u utorak, a korisnici pozvani da ga ne koriste. „Samsung” je smanjio procenu dobiti za treći kvartal sa 7.800 milijardi korejskih vona na 5.200 milijardi vona (4,6 milijardi dolara) zbog negativnog uticaja povlačenja „nouta 7” sa tržišta u celom svetu, izvestila je agencija Frans pres. Kompanija je, takođe, smanjila procenu prihoda za isti period na 47.000 milijardi vona sa prethodnih 49.000 milijardi vona. Najnovija revizija poslovnih rezultata je usledila nakon što su akcije „Samsunga” juče završile trgovanje u minusu od 0,7 odsto, posle prekjučerašnjeg pada od osam odsto. „Samsung” je\n06.10.2016 u 13:39\n„Jahu” špijunirao korisnike po nalogu američkih obaveštajnih agencija\nZa samo dve sedmice, kompanija „Jahu” našla se u centru velikih skandala u kojima je privatnost njenih korisnika, naročito onih koji koriste besplatan mejl servis, bila ugrožena. Nakon što je obelodanjeno da je čak 500 miliona naloga hakovano pre dve godine, agencija Rojters objavila je da je „Jahu” prošle godine, po nalogu američkih obaveštajnih službi, tajno napravio program za skeniranje elektronske pošte. Tako je po naredbi Nacionalne bezbednosne agencije (NSA) ili Ef-Bi-Aja, kroz taj softver obrađeno stotine miliona korisničkih mejlova, naveli su izvori Rojtersa. To je prvi put da javnost sazna kako jedna internet kompanija nadzire celokupnu poštu za razliku od dosadašnjih slučajeva gde su praćeni samo „sumnjivi” nalozi. Šta su obaveštajci tačno tražili, zasad nije poznato, a\n05.10.2016 u 11:48\nVašington – Budućnost je stigla, barem u Singapur, gde su prvi samovozeći taksiji na svetu počeli da voze mušterije. Ovaj servis nije dostupan svima, ali nekoliko odabranih, naoružanih mobilnim telefonima, sada mogu da pozovu taksi i da ne vode računa kako će da se ophode prema taksisti. Novi taksi servis, koji je pokrenula startap kompanija „Nutonomi”, zasad je skroman i operativan je na svega 200 hektara površine u Singapuru, u oblasti Uan-Nort, preneo je Tanjug. Zasada su ocene putnika pozitivne, ali tek nakon što je prošao prvobitni šok. „Ušla sam u kola pomalo nervozna, jer strah sigurno postoji kad pomislite da niko ne kontroliše vozilo. Kada su kola krenula, bila sam šokirana, jer je volan počeo sam da se okreće. Izgledalo je kao da je unutra duh ili nešto drugo, ali kako\n29.09.2016 u 14:20\nNemačka blokirala prenos „Vocapovih” podataka „Fejsbuku”\nBerlin – Nemačke vlasti za zaštitu ličnih podataka naložile su američkoj kompaniji „Fejsbuk” da prestane sa prikupljanjem i skladištenjem podataka o korisnicima „Vocapa” (WhatsApp) u Nemačkoj i da izbriše sve do sada prikupljene podatke, navodeći kao razlog bezbednosnu zabrinutost. „Posle ’Fejsbukovog’ preuzimanja aplikacije za razmenu poruka u 2014. godini, ’Fejsbuk’ i ’Vocap’ su obećali da neće deliti podatke”, navedeno je u saopštenju hamburškog komesara za zaštitu podataka i slobodu informacija Johanesa Kaspara, prenela je agencija Frans pres. „Korisnici treba da odluče da li žele da svoje naloge povežu sa ’Fejsbukom’. Takođe, ’Fejsbuk’ mora da unapred traži njihovu dozvolu”, navedeno je u njegovom saopštenju. Kaspar je dodao i da njegovi napori imaju za cilj da se zaštiti privatnost 35\n29.09.2016 u 12:33\n„Blekberi” prestaje sa proizvodnjom smartfona\nOtava – Kanadska kompanija „Blekberi” saopštila je da prestaje sa proizvodnjom smartfona i da će se fokusirati na poslovanje za izradu softvera, izvestila je njujorška agencija „Blumberg”. Iz kompanije je, takođe, saopšteno da je prodaja u drugom fiskalnom kvartalu podbacila u odnosu na očekivanja analitičara, preneo je Tanjug. Naime, prihodi su u tom kvartalu iznosili 352 miliona dolara, što je ispod procene analitičara od 390 miliona dolara, dok su prihodi u softverskom poslovanju iznosili 156 miliona dolara, što je i više nego duplo u odnosu na isti period prošle godine. U ranom berzanskom trgovanju, akcije „Blekberija” su skočile za 6,0 odsto, na 8,35 dolara. Odluka „Blekberija” da prekine sa proizvodnjom pametnih telefona dolazi nakon što je njen generalni direktor Džon Čen ranije


Mladić: Odbrana mog oca će se žaliti i UN-u, a ne samo tribunalu - Televizija K3\nMladić: Odbrana mog oca će se žaliti i UN-u, a ne samo tribunalu\nOdbrana generala Ratka Mladića žaliće se ne samo Haškom tribunalu, već i UN zbog odluke Haga da zabrane ljekarske posjete generalu, rekao je Srni njegov sin Darko Mladić.\n“Sigurno je da ćemo žalbu uputiti i na UN, a u ovom trenutku odbrana razmatra koje su sve mogućnosti na stolu. To je inače jedno problematično pitanje jer oni izgleda ne odgovaraju nikom nego sami sebi”, istakao je Mladić.\nGovoreći o poziciji odbrane u odnosu na odluku Tribunala da zabrane posjetu ljekara i da se one odgode za vrijeme nakon izricanja prvostepene presude generalu 22. novembra, Darko Mladić je rekao da odbrana nema mogućnosti da tako brzo reaguje, osim da Tribunalu uputi novi podnesak i žalbu.\n“Koliko se sjećam oni su donosili različite odluke tvrdeći da je on u stabilnom stanju, a sad odjednom zatvorski doktor tvrdi da je toliko bolestan da bi mu zdravlje bilo ugroženo čak i posjetom ljekara. Nije jasno šta je sad – ne može i jedno i drugo, tako da ćemo ići u pravcu podnošenja žalbe”, rekao je Darko Mladić.\nOn je upitao kako je moguće da neko zabrani posjetu uz obrazloženje da su ljekari opasni po život pacijenta.\n“To je prosto jedan non sens, a sa druge strane, ako je stvarno tako loše da ne može da primi ljekara, kako su onda govorili da mu je stanje stabilno i odbili da odlože izricanje presude zbog eto, kako su govorili, stabilnog zdravstvenog stanja. Ne može da bude i jedno i drugo”, konstatovao je generalov sin.\nOn je dodao da je odluka o zabrani posjete pritvorenicima Haškog tribunala donesena juče, a da su ga advokati Stojana Župljanina obavijestili da se i dalje razmatra njihova posjeta.\nPodsjetivši da je u obrazloženju iz Haga navedeno da se posjete zabranjuju svim pritvorenicima, Darko Mladić je naglasio da su u Tribunalu protivrječni jedni sa drugim i sa samim sobom.\nOn je upozorio da je očigledan napor da se spriječi da ljekari dođu i da je obrazloženje suludo i da na normalnim sudovima nikada ne bi prošlo.\nKada je riječ o trenutnom zdravstvenom stanju njegovog oca, Darko Mladić je rekao da je generala danas posjetio jedan od njegovih advokata i da se on osjeća loše, da je slab i iscrpljen.


Ubica dolazi iznutra - XXZ Portal\n05.10.2018. - 17:40\nPripadnici Gardijske jedinice, Dražen Milovanović i Dragan Jakovljević, vojnici na straži koja je u kasarni Topčider čuvala najbezbedniji objekat u Srbiji, sklonište “Karaš”, ubijeni su pre tačno 14 godina. Poslednji put o njihovom ubistvu Vlada Srbije oglasila se informacijom da je, na inicijativu predsednika Srbije Aleksandra Vučića, 8. decembra 2016, formirala komisiju za razmatranje činjenica i okolnosti vezanih za smrt gardista. U javnosti nije bilo nijedne informacije o eventualnom sastajanju komisije, pa tako ni o mogućim novim detaljima istrage. Prema Vladinoj odluci Komisiju čine predstavnici Ministarstva odbrane, Vojno-bezbednosne agencije, Ministarstva unutrašnjih poslova, Bezbednosno-informativne agencije, Višeg javnog tužilaštva, Tužilaštva za organizovani kriminal, kao i advokati Predrag Savić, Olgica Batić, Aleksandar Đurić i Aleksandar Đorđević.\nUstavni sudu Srbije naložio je Višem tužilaštvu i Višem sudu u Beogradu još 2013. da preduzme sve mere kako bi se u najkraćem roku okončao pretkrivični postupak i otkrili počinioci ubistva dvojice gardista.\nUstavni sud je, uz ovu, blago rečeno, neozbiljnu konstataciju, presudio i to da je “propuštanjem (tužilaštva i suda) povređeno ‘pravo na život’ zajemčeno Ustavom Srbije. Porodice ubijenih su ustavne žalbe podneli preko punomoćnika, u kojima su istakli povredu prava na život iz Ustava, zbog "nepostupanja nadležnih državnih organa u cilju rasvetljavanja svih okolnosti oko ubistva pokojnih Jakovljevića i Milovanovića, a naročito otkrivanja i procesuiranja počinioca".\nA posle ubistva sinova, roditelji gardista iskusili su čitav arsenal aparata vojnobezbednosne službe koja se na njih ostvrla pripisujući im jezive uvrede, a njihovim ubijenim sinovima mentalnu poremećenost zbog koje su bili “vojnici drugog reda”. U njihove sredine stigla je i “proverena” informacija nastala u monstruoznoj radionici vojnih bezbednjaka, da su vojnici bili homoseksualci i da su se obračunali zbog ljubomore.\nStručnjaci iz Srbije i iz inostranstva (Federalni istražni biro) utvrdili su da je vojnike ubilo treće lice.\nU Srbiji nema konstatacije da je reč o agresiji; u glavnom gradu, na najbezbednijem mestu u Srbiji, nepoznate osobe ubile su dvojicu pripadnika elitne vojne jedinice. Formalno gledano, reč je o veleizdaji države koja je taj čin usmerila ka sebi samoj, a čitava će istraga pokazati da u šumi razvlašćenih i podmuklih institucija, jedna od njih, Vojna obaveštajna služba, radi po sopstvenom nekontrolisanom principu obavljanja vlasti, odnosno da je iznad građana i da poseduje apsolutnu moć da odlučuje čak, ili pre svega, o životu i smrti.\nPostoji, dakle, dosadašnji sudski epilog (roditelji i zastupnici najavljuju tužbu Evropskom sudu za ljudska prava u Strazburu), a istina je u nizu utemeljenih dokaza i nalaza, te ponašanju državnih organa: Milovanovića i Jakovljevića ubila je država Srbija, odnosno tačno je to što je čuo svedok poslednjih trenutaka Milovanovićevog života stariji vodnik Marko Kovačević. Dva puta ponovljenu reč “Iznutra!”\nU svojoj sigurnoj kući, objektu vojske čiji je penzioner i koja ga je tokom ratnih godina plaćala za sve zločine, uključujući i genocid u Srebrenici, Ratko Mladić, ozbiljno načetog mentalnog zdravlja, imao je oko sebe najvernije desperadose – ko je od te zlikovačke bratije ubica, najverovatnije, nećemo saznati. Ko je, u ime države, odnosno zločinačkog aparata, prikrivao istragu, surovo i bezočno, znamo već sada.\nDržava čitavu istragu, tokom koje je u svoj prtljag stavila i leševe pripadnika elitne jedinice, ubijene na dužnosti, okarakterisala kao "tvrdnje ljudi iz bezbednosnih struktura da su Dragan Jakovljević i Dražen Milosavljević ubijeni". A tokom "čitave istrage" svi "ljudi iz bezbednosnih struktura" bezočno su lagali sve što su izgovorili, rugajući se i podsmevajući se roditeljima, te vređajući zdrav razum javnosti. Neki od ključnih aktera bili su ministar odbrane Prvoslav Davinić, načelnik Generalštaba Branko Krga, komandant Gardijske brigade Radoslav Ćosić, istražni vojni sudija Vuk Tufegdžić, vrh Vojne obaveštajne službe.\nPre ubistva u Beogradu je boravila glavna tužiteljica Haškog tribunala Karla del Ponte i energično, u Skupštini Srbije, uz glasni smeh radikala, zahtevala izručenje Ratka Mladića. Vojna obaveštajna služba obišla je "Karaš" i, kaže tadašnji ministar Davinić, nije pronašla ništa. A u obilasku kasarne, na insistiranje advokata, sada pokojnog Vladana Batića, otvorena je navodna “trafo stanica koja se ne koristi”. U prostoriji ispod zemlje, koja je bila savršeno očišćena i dezinfikovana, moglo je da se smesti i živi petaestak ljudi.\nOstali su još niz nedoumica, sumanutih tvrdnji iz zataškavajuće istrage, ogoljene laži državnih institucija, pogotovu Vojske, sramni i pošteni napisi u beogradskoj štampi, ozbiljna 3D rekonstrukcija i vojnički crtani fim.\nOstala je poruka majke Dragana Jakovljevića Rose svim majkama, da decu nipošto ne šalju u vojsku.\nOve godine ubistvo Dragana Jakovljevića i Dražena Milovanovića obeležile su porodice i, okupljanjem u Topčideru i protestnim stajanjem u Knez Mihailovoj ulici, Žene u crnom.


Maja Gojković u poseti Kazahstanu: Postoje izuzetno veliki potencijali za saradnju između zemalja | Najnovije vesti - Srbija danas\n07.11.2017. • 09:24 Srbija Danas\nMaja Gojković u poseti Kazahstanu: Postoje izuzetno veliki potencijali za saradnju između zemalja\nSve intenzivniji politički dijalog\nPredsednica Narodne skupštine Republike Srbije Maja Gojković zvaničnu posetu Republici Kazahstan započela je susretom sa predsednikom Senata te zemlje Kasimom Žomartom Tokajevim.\nGojković i Tokajev su istakli da poseta predsednice Skupštine Srbije Kazahstanu ima izuzetan značaj kao prva poseta predsednika parlamenta i ujedno prva međuparlamentarna poseta u istoriji odnosa dve zemlje i snažno se založili za razvoj međuparlamentarne saradnje, u skladu sa prijateljskim odnosima koje razvijaju Srbija i Kazahstan.\n"Posle Maje Gojković i Gordane Uzelac, nasilje Boška Obradovića mora da prestane!"\nLazanski o šurovanju Makedonaca sa NATO: Kad smo kod kupusa i paprike...\nGojković je navela da je politički dijalog Srbije i Kazahstana u poslednjih nekoliko godina sve intenzivniji, a da poslanici, kao predstavnici građana, imaju posebnu obavezu da daju svoj doprinos u razvoju bilateralnih odnosa i produbljenju trgovinsko-ekonomske saradnje.\nGojković je naglasila da parlamenti ne bi smeli da zaostaju za dinamikom razvoja saradnje vlada i predsednika dve zemlje i u cilju razvoja međuparlamentarne saradnje, u skladu sa uzajamno izraženim interesom, iznela je predlog da sledeći korak bude potpisivanje memoranduma o saradnji.\nGojković je naglasila da je važno razvijati saradnju i na nivoima radnih tela, posebno odbora za spoljne poslove, poljoprivredu i privredu, kao i grupa prijateljstva, napomenuvši da je grupa prijateljstva sa Kazahstanom u Parlamentu Srbije, sa 77 članova, jedna od najbrojnijih, što govori o snažnoj želji i opredeljenju poslanika, bez ozbira na njihove različite programe i usmerenja, za saradnju i unapređenje odnosa sa Kazahstanom.\nNa sastanku je istaknuto da postoji spremnost i potreba za saradnjom i u drugim oblastima, posebno na polju ekonomije, imajući u vidu važne reforme koje obe zemlje sprovode, kao i razvoj infrastrukture i privlačenje investicija i učešće u globalnim projektima kakav je „Jedan pojas jedan put“.\nMaja Gojković na sastanku sa predsednikom Senata u Kazahstanu\nPredsednik Senata istakao je da su potencijali saradnje Srbije i Kazahstana izuzetno veliki navodeći da je važno da se radi na povećanju trgovinske razmene, a predsednica Narodne skupština uputila je poziv predsedniku Senata da dođu u uzvratnu posetu Srbiji, što će biti prilika za dalje produbljivanje odnosa.\nGojković je imala susret i sa zamenicom predsednika Mažilisa Kazahstana Gulmirom Isimbajevom, koja je takođe navela da postoji čvrsta rešenost dve zemlje da jačaju odnose u brojnim oblastima, ukazujući da nisu do kraja realizovane mogućnosti saradnje u poljoprivredi, transportu, trgovini i turizmu.\nIstaknut je i značaj razvoja saradnje u oblasti obrazovanja i kulture, a Isimbajeva je naglasila da podizanja biste kazahstanskog pesnika Žambila Žabajeva u Beogradu, kao i imenovanje ulice u Astani po Nikoli Tesli predstavlja simbol prijateljstva Kazahstana i Srbije.\nMaja Gojković Kazahstan poseta Narodna skupština Kasim Žomart Tokajev\nPočelo "sređivanje" ruskih migova: Svih šest aviona biće potpuno operativno tokom 2018. godine\nJoksimović OPTIMISTA: Srbija do kraja godine otvara tri ili četiri nova poglavlja\nSNP: Proverite odakle Jeremiću stan na Vračaru


Tag / Huan Karlos Navaro / Vesti online\nEvroliga u Navarovu čast odabrala 10 njegovih najboljih koševa\nVodeće klupsko košarkaško takmičenje Starog kontinenta je odalo priznanje španskom asu koji se odlučio da u 39. godini završi karijeru.\nLegendarni košarkaš Barselone Huan Karlos Navaro odlučio je danas da završi igračku karijeru, saopšteno je na sajtu katalonskog kluba.\nKraj Navarove ere\nŠpanski bek Huan Karlos Navaro u narednoj sezoni neće igrati u Barseloni, pošto mu je katalonski klub saopštio da više ne računa na njega.\nHuan Karlos Navaro će i sledeće sezone igrati za Barselonu\nLegendarni španski košarkaš Huan Karlos Navaro rekao je španskim medijima da će i sledeće sezone igrati za Barselonu.\nNavaro se oprostio od Španije, ali ne i od Barselone\nLegendarni španski košarkaš Huan Karlos Navaro potpisao je novi jednogodišnji ugovor sa Barselonom.\nEP ZA KOŠARKAŠE 2017.\nNavaro želi finale sa Srbijom\nBraća Gasol i iskusni asovi predvode Špance na EP\nNavaro pretekao San Epifanija\nKošarkška reprezentacija Španije ima novog rekordera pošto je igrač Barselone Huan Karlos Navaro u utorak odigrao 240. utakmicu u dresu sa državnim grbom.\nTeodosić nastavlja da pomera granice\nSa 22 poena u duelu protiv Baskonije plejmejker moskovskog CSKA Miloš Teodosić probio se na treće mesto večne liste najboljih strelaca Evrolige pošto je preskočio Amerikanca MArkusa Brauna,...\nBarselona bez četvorice prvotimaca stiže u Beograd\nKrilni košarkaš Barselone Džastin Doelman zbog povrede neće biti u sastavu za meč protiv Crvene zvezde u 3. kolu Evrolige, što je novi problem za trenera Jorgosa Barcokasa pred gostovanje u...\nNavaro i španski novinari opčinjeni navijačima Zvezde\nBarselona je ugasila poslednju nadu Crvene zvezde vezanu za plasman u Top 8 Evrolige. Trijumf Katalonaca u prepunoj "Kombank areni", ipak, ostao je u senci izdanja pristalica crveno-belih, koji su...


Metal Furniture Plus iz Beograda nudi širok asortiman magacinskih polica. Izrazito niska cena i kratko vreme isporuke i montaže, te velika lepeza različitih modula, čine ovaj sistem regala najprodavanijim na našem tržištu. Magacinske police mogu da se kombinuju sa modularnim kontejnerima ili plastičnim kontejnerima (Plastic Line), kao poseban segment. Ovako dobijeni sistemi su namenjeni odlaganju rasute i vijčane robe i posebno se naručuju. U okviru ponude metalnih polica, posebno ističemo prodaju sledećih modela: magacinske LSL police, magacinske police SUPER 1/2/3, konzolne police (za skladištenje predmeta kao što su: drvene ploče, metalne ploče, plastični i metalni profili, nameštaj i druga roba različitog volumena) i metalna transportna kolica (rađena „po meri kupca“). Naš poznati kupac magacinskih polica, model LSL, je Klinički centar Srbije - laboratorija "Vatreno oko". Laboratoriji "Vatreno oko" smo isporučili i montirali nove količine magacinskih polica, model LSL.\njun 6, 2020 1:35 pm Metal Furniture Plus d.o.o. Hadži-đerina 12 Beograd 11000 Srbija 100-10.000 € +381 11 3836 421 mfpdoo@gmail.com\nNaš poznati kupac magacinskih polica, model LSL, je Klinički centar Srbije – laboratorija „Vatreno oko“. Laboratoriji „Vatreno oko“ smo isporučili i montirali nove količine magacinskih polica, model LSL.\n06 juna Nastavak uspešne saradnje sa KCS – laboratorija „Vatreno oko“\nObjavljeno u 13:35h pod Javne ustanove\t- autor\tMetal Furniture Plus\nNAŠ IZADOVOLJNI KUPCI MAGACINSKIH POLICA


Grenel u petak u Beogradu sa Vučićem - Borba\nGrenel u petak u Beogradu sa Vučićem\nDate: Januar 23, 2020\nPredsjednik Srbije Aleksandar Vučić najavio je da će se u petak ujutru u Beogradu sastati sa specijalnim izaslanikom predsjednika Donalda Trampa za pregovore Beograda i Prištine Ričardom Grenelom i naveo da su SAD spremne da čuje zahtjeve i probleme Beograda po pitanju Kosova i Metohije.\nVučić je za RTS iz Davosa rekao da će se sa Grenelom sastati u petak ujutru, u osam sati.\nPredsjednik je juče u Davosu na marginama Svjetskog ekonomskog samita razgovarao i sa savetnikom za nacionalnu bezbjednost Donalda Trampa Robertom O’Brajanom.\nVučić kaže da je O’Brajan pristojan čovjek koji želi da čuje i umije da sluša i predstavnike zemalja koje su manje ekonomske snage i značaja u odnosu na SAD.\n– Mislim da on dobro razume poziciju Srbije – rekao je Vučić.\nOn je naveo da je pozicija Srbije po pitanju KiM teška i da je odnos SAD prema Kosovu suprotan našem odnosu, ali da su sada spremni da čuju naše zahtjeve i stavove.\n– Ne govorim da će sad SAD da pređe na našu stranu, kako bi neko pomislio, ali su spremni da čuju koji su naši zahtjevi i problemi, šta Srbija po tom pitanju misli. U tom smislu mislim da smo otvorili neka vrata iza kojih možemo da razgovaramo otvorenije sa američkim partnerima nego ranije – rekao je Vučić za RTS iz Davosa.\nUspjeh srpske diplomatije: Antigva i Barbuda uvažiće rezultate dijaloga o KiM\nSNS i SPS na izbore idu odvojeno\nVeze sa Milom Đukanovićem: Hašim Tači stoji iza milionskog posla u centru Budve!\nLice sa snimka nema veze sa ubistvom na Cetinju\nŠok u Pioniru: Gruzija savladala Srbiju\nPešić poistovijetio Mila sa državom: “Čović nizom kleveta i izmišljotina obrušio na Crnu Goru”\nČović tvrdi: Đukanović krio Mladića u Crnoj Gori i davao gorivo srpskoj vojsci u Srebrenici\nNa prelazu Kula: Zaplijenjeno oko 12 kilograma heroina\nIstraga došla do podataka: Vujić naručio ubistvo Roganovića?\nZvezda rutinski protiv Vojvodine\nOčajani Partizan iz sumnjivog penala do boda\nTerzić: Sebe vidim u Crvenoj zvezdi i danas i u narednih 10 do 20 godina


Mreža braniteljki ženskih prava Rasinskog okruga | RTK\nMreža braniteljki ženskih prava Rasinskog okruga\nObjavljeno: četvrtak, 27. decembar 2012.\nStanje ženskih ljudskih prava i rodne ravnopravnosti u opštinama Rasinskog okruga, pozicije žena u javnom sektoru u lokalnim samoupravama, kao i aktivnosti koje su tokom ove godine realizovane u cilju povećanja vidljivosti ovih pitanja, bila je tema sastanka Mreže braniteljki ženskih prava Rasinskog okruga, koju Udruženje žena Peščanik organizuje u Kruševcu.\nPozicije žena u javnom sektoru u lokalnim samoupravama – kao i ukupno stanje ženskih ljudskih prava i rodne ravnopravnosti – angažovano smo pratile u godini koju privodimo kraju, a naredne ćemo biti još aktivnije – kaže u ime Udruženja žena Peščanik Snežana Jakovljević.\nSeminari, tribine, edukacije – umrežavanje – i bolji kvalitet života – očekuju žene u Varvarinu i Župi, kažu iz Mreže braniteljki ženskih prava, Vesna Jovanović i Snežana Zarić.\nNa sastanku, kome su prisustvovale članice Mreže iz Brusa, Aleksandrovca, Ćićevca, Trstenika, Varvarina i Kruševca, bilo je reči o stanju bezbednosti u lokalnim zajednicama Okruga, sa posebnim osvrtom na bezbednost braniteljki ženskih prava i planu aktivnosti Mreže u narednom periodu.\nPrethodno : UEFA se žali na presudu za Kruševac\nSledeće : PETAK, 28.decembar\nIZBORI: Predizborne aktivnosti kruševačkih naprednjaka imaju za cilj da sugrađane upoznaju sa planovima razvoja u narednom periodu


ŽivotinjeZbog kojih životinja najčešće dolazite u zoo vrt?FokeŽirafa, zebra ili slonMajmuni, lemuri ili tamariniPodolska goveda, zebu, watusi ili bivoliPapagaji i ostale pticeLavovi, tigrovi ili ostale zveriEgzotične životinjeVotes: 3413 Priljatelji\n1|2|3|4|5|6|7next » 06.04.2015.\nLetnja sezona u zoo vrtu\nZavršetkom školske godine i dolaskom letnjih meseci, mnogi se pitaju kuda na odmor. Za sve koji ostaju u gradu i potrebno im je osveženje od vrelog asfalta verujemo da će hladovina vrta biti dobar povod za dolazak u šetnju. Za\nLetnji vikend program:\nProlećne novine iz zoo vrta\nU zoološkom vrtu na Paliću su sa dolaskom lepog vremena počeli i veoma obimni radovi na izgradnji kanalizacione mreže. Investitor radova je Park Palić d.o.o. Radovi su počeli pre nekoliko nedelja i izvode se na području vrta oko š\nSvake subote i nedelje, Zoološki vrt Palić organizuje prezentacije i hranjenje životinja za posetioce po sledećem rasporedu:\n10.00h - foke\n10.30h - merkati\nExecution Time = 785 ms 0 queries


Politiko: UN pokusavaju da posreduju u dogovoru sa RUS\nTanjug 6. juna 2022. 10:32\nVAŠINGTON – Ujedinjene nacije pokušavaju da posreduju u dogovoru sa Rusijom kako bi se Ukrajini omogućilo da ponovo pokrene izvoz žitarica preko Crnog mora, dok zvaničnici i zakonodavci iz administracije američkog predsednika DŽozefa Bajdena su veoma skeptični da Rusija radi u dobroj nameri, piše danas Politiko.\nKako navodi portal, njihov primarni razlog za pesimizam su nedavni komentari ruskog predsednika Vladimira Putina i ruskih zvaničnika koji sugerišu da će ublažiti blokadu ukrajinskih luka ako, u zamenu, Zapad ukine svoje ekonomske sankcije Moskvi.\nJedan američki zvaničnik opisao je predlog Moskve kao „diplomatiju iznuđivanja“ i rekao da SAD neće pristati na sporazum koji bi ukinuo bilo kakav ekonomski pritisak na Kremlj.\nSvaki dogovor kojim bi se dozvolilo Ukrajini da izvozi žito, uoči žetve letnje pšenice, bio bi veliki napredak, a američki zvaničnici i globalna preduzeća pomno prate pregovore Rusije sa UN, kao i odvojene pregovore sa Turskom, o omogućavanju bezbednog prolaza ukrajinskog žita na svetska tržišta.\nBlokada ukrajinskih luka preokrenula je globalne trgovinske rute, a preti da će finansijski ugušiti Ukrajinu i produbiti krizu gladi širom sveta, ocenjuje Politiko.\nGeneralni sekretar UN Antonio Gutereš pokušava da postigne dogovor koji bi obezbedio da ukrajinski i ruski tovari hrane i đubriva bezbedno dospeju na strana tržišta.\n„Teško je posmatrati ruske ponude u dobroj nameri s obzirom na to kako oni aktivno i namerno uništavaju prehrambene proizvode u Ukrajini i pogoršavaju globalnu nesigurnost hrane“, rekao je američki zvaničnik, govoreći o kontinuiranom napadima ruskih snaga na ukrajinske poljoprivredne objekte i polja.\nAmerički zakonodavci su, međutim, tražili da administracija predsednika Bajdena pomogne Ukrajini da ponovo otvori svoju crnomorsku luku Odesu, navodi Politiko.\nBajdenova administracija za sada je isključila slanje vojnih brodova u region, a načelnik Združenog generalštaba američkih oružanih snaga Mark Mili rekao je novinarima prošle nedelje da bi deminiranje ukrajinskih luka i upravljanje ruskom pomorskom blokadom „bila vojna operacija visokog rizika koja bi zahtevala značajan nivo napora“.\nUmesto toga, administracija planira da nastavi da šalje oružje kako bi pomogla Ukrajini da se bori protiv ruskih snaga koje napadaju Odesu i istočne regione zemlje, istovremeno se zalažući za otvaranje više kopnenih puteva za transport žitarica.\nTreće slovo azbučnim redom


Nevjerovatno poskupljenje biljnih ulja podiglo cijene hrane blizu rekorda – Bankar.me\nCijene hrane snažno su porasle u novembru, približivši se rekordu u šest godina, podstaknute “nevjerovatnim” poskupljenjem biljnih ulja, izvijestila je u četvrtak agencija Ujedinjenih nacija za hranu i poljoprivredu FAO.\nFAO-v indeks, koji mjeri mjesečne promjene cijena korpe osnovnih prehrambenih proizvoda, iznosio je u novembru u prosjeku 105,0 bodova, što je njegova najveća vrijednost od decembra 2014.\nU porešenju sa oktobrom porastao je 3,9 posto, najsnažnije od jula 2012. godine, napominju u agenciji UN-a.\nNajsnažnije su u prošlom mjesecu porasle cijene biljnih ulja, “nevjerovatnih” 14,5 posto u odnosu na oktobar, predvođene poskupljenjem palminog ulja zbog naglog pada globalnih zaliha.\nIndeks cijena žitarica porastao je znatno skromnijih 2,5 posto u odnosu na oktobar, odražavajući više izvozne cijene pšenice zbog “smanjenih procjena žetve” u Argentini. Poskupio je i kukuruz, djelimično pod uticajem sniženih prognoza uroda u SAD-u i Ukrajini.\nU poređenju s prošlogodišnjim novembrom cijene žitarica više su 20 posto.\nŠećer je u prosjeku poskupio 3,3 posto u odnosu na oktobar pod uticajem strahovanja od smanjene globalne proizvodnje u novoj poljoprivrednoj sezoni, s obzirom na loše vremenske prilike koje su prigušile procjene uroda šećerne repe i trske u EU, Rusiji i na Tajlandu.\nIndeks koji mjeri kretanje cijena mlijeka i mliječnih proizvoda porastao je u novembru 0,9 posto u odnosu na oktobar, približivši se rekordu u godinu i po dana, podržav poskupljenjem maslaca i sira te naglim rastom prodaje u Evropi u sezoni niske proizvodnje.\nPOJMOVIcijene hrane i pića hrana\nPrevious Više od 40 saveznih država SAD planira tužbu protiv Facebooka?\nSljedeći Indeks rodne ravnopravnosti u CG je 55, žene najneravnopravnije u domenu moći i novca\nVlada odlučila: Ograničene marže, niže cijene brašna, ulja, šećera…


Ovaj procenat obuhvata jednu pravosnažnu presudu i 14 odbačenih slučajeva, jer je ustanovljeno da nema elemenata krivičnog dela, ukazuje Slobodan Radičević, predstavnik Udruženja novinara Srbije (UNS) u toj radnoj grupi i predsednik Izvršnog odbora UNS-a.\n– Reč je o situaciji o kojoj često raspravljamo na radnoj grupi, a to je da veliki broj događaja, koji mi novinari smatramo napadom ili ugrožavanjem bezbednosti kolega, ostaju ispod radara zakona. Dakle, zakon ih ne prepoznaje kao krivično delo. Sve vreme i kolege i ja podvlačimo da se mora dopuniti Krivični zakonik tako da obuhvati i situacije koje predstavljaju realnu opasnost po bezbednost novinara, a sada nisu zakonom propisane – ističe Radičević.\nPredsednik Izvršnog odbora UNS-a ukazuje da na izmenama Krivičnog zakonika, koji bi trebalo da obuhvati sve ono što u važećem pravnom aktu nedostaje, a odnosi se na bezbednost novinara, radi „vrhunski tim pravnih stručnjaka“. Predlog zakonskih izmena, dodaje, „nalazi se u fazi analize“:\n– Insistira se da izmene Krivičnog zakonika, kada je reč o bezbednosti novinara, treba da budu urađene po ubrzanom postupku, kako bi u što kraćem roku otišle na javnu raspravu. Kada bi te izmene, u formi konačnog zakonskog predloga, mogle da se nađu u parlamentu teško je reći, ali smatram da je moguće očekivati do kraja godine.\nRadičević ocenjuje da kod predstavnika države sada postoji više sluha za argumentaciju novinara, ali da je reč o dugoročnom procesu za koji je važan i povratak za sto Radne grupe udruženja koja su je napustila.\n– Važan je i podatak predstavnika ANEM-a Verana Matića da je putem novoustanovljenog SOS telefona registrovano oko 100 poziva novinara i medijskih radnika. Od tog broja 80 prijava je upućeno iz lokalnih medija. U svim pozivima bilo je elemenata ugrožavanja bezbednosti novinara. Takođe, primetan je i pad broja prijava u poslednjih mesec dana. Da li je tu reč o efikasnom učinku državnih organa, slučajnosti ili nečem trećem, prerano za zaključivanje – ukazuje Radičević.\nPodaci Republičkog javnog tužilaštva\nu 1 predmetu doneta je pravosnažna osuđujuća presuda\nu 4 predmeta u toku je postupak pred sudom\nu 6 je doneto rešenje o odbacivanju krivične prijave\nu 8 je napravljena službena beleška\nu 5 je u toku postupak sprovođenja dokaznih radnji\nu 20 se prikupljaju potrebna obaveštenja\nu 2 ni nakon preduzimanja mera u predistražnom postupku učinilac nije identifikovan\n← Radnici RTS evakuisani na sat vremena zbog dojave o bombi\nMediji u BiH o Srebrenici: Izvještavanje o genocidu i njegovo negiranje →


Vesti online / Sport / Fudbal / FK Radnički: Nekome smeta najveći transfer u istoriji kluba\nFudbalsko klub Radnički iz Kragujevca izdao je saopštenje povodom privođenja bivšeg predsednika kluba Nebojše Vasiljevića, generalnog sekretara Darka Stojanovića i menadžera Zorana Pavlovića zbog nepravilnosti u transferu Filipa Kostića u holandski Groningen.\nRadnički odgovorio saopštenjem\nSaopštenje Radnilkog 1923 iz Kragujevca prenosimo u celosti.\n"Transfer Filipa Kostića iz našeg kluba u holandski Groningen ovog leta je najveći transfer u 90 godina dugoj istoriji FK Radnički iz Kragujevca, a očigledno je da to nekome smeta. Podsetimo, Filip Kostić je dete kluba, nastupao je za mlađe kategorije kluba, i na kraju je svoj talenat naplatio prelaskom u holandsku ligu.\nU trenutku transfera, tržišna i realna cena za ovog igrača je iznosila 700.000 evra. Imajući u vidu te podatke, klub je bio zainteresovan da se odrekne svog igrača Kostića i odredio minimalnu cifru za njegov prelazak ispod koje klub neće prihvatiti da se odrekne usluga ovog mladog i talentovanog fudbalera, a to je cifra u iznosu od 700.000 evra. Prihvaćena je ponuda Groningena, odlukom Upravnog odbora ugovor potpisan i iznos od 700.000 evra isplaćen je našem klubu u dve rate u dogovorenim rokovima.\nPrva rata je iznosila 200.000, a druga 500.000 eura što se uvidom u našu dokumentaciju i izvode deviznog računa može jasno videti i sve se odvijalo po strogim pravilima i propisima FIFE i UEFE u takozvanom TMS sistemu putem kojeg igrač dobija potreban SERTIFIKAT kako bi uredno bio registrovan za svoj novi klub. Nepoznato nam je kako je to naš klub oštećen, a imajući u vidu i tržišnu vrednost Kostića u trenutku zaključenja ugovora prosto je nemoguće da je nastupila šteta za klub, jer bi onda vrednost Kostića bila nerealna.\nNapominjemo da je FK Radnički 1923 za vreme mandata Vasiljevića i Stojanovića postigao najveće uspehe u istoriji kluba, postao stabilan superligaš i krenuo u izgradnju novih svlačionica i prostorija kluba a i to je očigledno mnogima 'trn u oku'. Radnički je upravo zahvaljujući Vasiljeviću i Stojanoviću postao finansijski stabilan klub, jer je odličnim rukovođenjem kluba, koji redovno izmiruje sve svoje obaveze igračima, trenerima, zaposlenima i državi i to u trenutku kada saznajemo da pojedini klubovi duguju višemilionske iznose državi Srbiji.\nNadamo se, a i verujemo da ova dešavanja nemaju nikakve druge pozadine i ubeđeni smo da će istina vrlo brzo izaći na videlo i da će se dokazati da je naš klub i ljudi koji rade u njemu postupio ispravno i po zakonu", stoji u saopštenju kragujevačkog kluba.\nFUDBAL Živković i Kostić prekinuli seriju "filipsovaca"


Egereši: Pronaći počinioce napada na srpske mladiće – Nadlanu.com\nEgereši: Pronaći počinioce napada na srpske mladiće\nObjavljeno 18. sep 2011. / 10:49:54\nNOVI SAD , 18. septembra 2011. (Beta) – Predsednik Skupštine Vojvodine Šandor Egereši osudio je u nedelju incident u kojem je u Temerinu pretučena grupa mladića srpske nacionalnosti i pozvao nadležne organe da istraže sve detalje tog slučaja.\nEgereši je agenciji Beta rekao da je iz novosadske policije dobio izveštaj da će zbog nasilničkog ponašanja biti podneta krivična prijava protiv četiri mladića madjarske nacionalnosti.\n“U poslednje vreme mnogo smo radili i uradili na unapredjenju medjunacionalnih odnosa i promovisanju tolerancije u Temerinu, koji je jedna od nacionalno najosetljivijih sredina. Ne smemo i nećemo dozvoliti da pojedinci ugroze skladan suživot i dobre odnose medju nacionalnim zajednicama u Vojvodini”, istakao je Egereši.\nOn je dodao i da, ukoliko je dogadjaj motivisan nacionalnom mržnjom i netrpeljivošću, to sigurno ne odražava stav madjarske nacionalne zajednice ni u Temerinu ni u Vojvodini, već predstavlja nasilnički čin pojedinaca.\nPet srpskih mladića pretučeno je za vikend u Temerinu pored Novog Sada prilikom povratka sa proslave rodjendana svog druga. Mediji su javili da je napad izvršila grupa od 15 madjarskih mladića naoružanih metalnim šipkama i lancima, za koje se pretpostavlja da su članovi ekstremističke organizacije “Omladina 64 županije”.\nKolaković: Fantastična pobeda!